
๑๒ เล่ม ๑๒ รส
เรื่องแปลกแต่จริง ผู้หญิงต้องซื้อ
บุญคือเพื่อนซี้ รักนี้สีอะไร
อย่างงี้ บาปมั้ย เป็นฉะนี้...เพราะไฉน
ชีวิตออกแบบได้ ความใช่-ความเชื่อ
เมื่อกรรมให้เกิด บวชเถิดสร้างบุญญา
รู้ไว้...ใช่ว่า เคลียร์ปัญหาครอบครัว
เล่ม ๑๒
เคลียร์ หัวใจกันหน่อยนะจ๊ะวันนี้
ปัญหา มีไว้แก้อย่ากัดกัน
ครอบ ครัวเราอบอ้าวมานานแล้ว
ครัว นอกบ้านอาจปรุงโดยทิพย์เทวา
คำนำ
การปรุงอาหารให้อร่อยเลิศรสนั้น ย่อมต้องใช้
ศิลปะหลายๆ อย่างรวมกัน เริ่มต้นจากการเลือกวัตถุดิบ
ที่ดี การผสมผสานเครื่องปรุง การใช้เวลาและเพิ่มลด
อุณหภูมิต่างๆ ให้ลงตัว ในทุกๆ องค์ประกอบจะต้องไม่
มากไปไม่น้อยไป การประคับประคองชีวิตคู่ให้ราบรื่น
ก็ดุจเดียวกัน ต้องอาศัยศิลปะในการบริหารความรัก
ความเอาใจใส่ห่วงใยอาทรต่อสมาชิกทุกคนในครอบครัว
อย่างพอเหมาะพอดี
ลองมาฟังคุณครูไม่ใหญ่เมตตาให้โอวาทแนะนำ
วิธีการคลี่คลายปัญหาและพัฒนาความสัมพันธ์ใน
ครอบครัว เพื่อปรับอุณหภูมิครอบครัวให้อบอุ่นสบาย
พูดจากันดีดีสมานฉันท์
มาแบ่งปันรอยยิ้มและเมตตา
กลับมาหวานแหววอีกครั้งนะเธอจ๋า
ฤาจะสู้ครัวแก้วตาคนรู้ใจ
ด้วยหลักเหตุและผลของกฎแห่งกรรมใน “เคลียร์ปัญหา
ครอบครัว” เล่มนี้
หนังสือ “ที่นี่มีคำตอบ ฉบับ mini” เป็นอีกหนึ่ง
ความตั้งใจของทางผู้จัดทำ ที่ประสงค์จะเรียบเรียงธรรมะ
โอวาทจากคุณครูไม่ใหญ่ที่เกี่ยวข้องกับเรื่องกฎแห่งกรรม
ให้เป็นเล่มเล็กๆ ที่พกพาง่าย เปิดอ่านง่าย นอกจากจะ
ไว้อ่านเพื่อเพิ่มพูนความรู้แล้ว ยังเหมาะสำหรับเป็น
ของขวัญแด่คนที่คุณรัก ชุดนี้มีทั้งหมด ๑๒ เล่ม ไม่ว่าจะ
เริ่มต้นอ่านเล่มไหนก็ตาม จะช่วยให้เราเข้าใจเรื่องราว
ความจริงของชีวิตได้มากขึ้นอย่างแน่นอน
กองวิชาการ ๐๑
สำนักองค์ประธาน
สารบัญ
๑ ครอบครัวไม่ปรองดอง ๑๒
๒ ครอบครัวไร้สุข ๑๓
๓ น้องชายตัวแสบ ๑๕
๔ น้องชายเกเร ๑๗
๕ พ่อจ๋าอย่าเมา ๑๙
๖ คุณพ่อไม่เชื่อนรกสวรรค์ ๒๐
๗ ทำไมมีลูกดื้อ ๒๒
๘ พี่น้องไม่คุยกัน ๒๔
๙ ลูกปูตามแม่ปู ๒๖
๑๐ พี่ชายเปลี่ยนไป ๒๘
๑๑ ลูกติดเกม ๓๐
๑๒ สามีไม่ชอบวัด ๓๒
๑๓ ครอบครัวมิจฉาทิฏฐิ ๓๘
๑๔ ตั่วเฮียคนดี ๔๑
๑๕ ไม่ได้มรดก ๔๖
๑๖ ธุรกิจแบบกงสี ๔๗
๑๗ ขอลูกที่พะเยา ๕๐
๑๘ พาคุณย่าไปอยู่เนอสเซอรี่โฮม ๕๓
๑๙ ทาสของโทสจริต ๕๔
๒๐ พ่อแม่ที่แท้จริง ๕๖
๒๑ ที่โหล่ของบ้าน ๖๐
๒๒ คุณแม่ไอคิวสูง ๖๒
๒๓ อิ๊กซี่ (ICSI) ๖๕
๒๔ แพ้ท้องอยากดื่มเหล้า ๖๘
๒๕ คลอดก่อนกำหนด ๗๐
๒๖ แท้งลูก ๕ ครั้ง ๗๒
๒๗ ทำแท้ง ๗๕
๒๘ เลี้ยงน้องสาวเหมือนลูก ๗๖
๒๙ มีลูกปัญญาอ่อน ๗๘
๓๐ น้าเขยคนใหม่ ๘๐
๓๑ ลูกบังเกิดเกล้า ๘๒
๓๒ ลูกสาวก้าวร้าว ๘๖
๓๓ ไม่มีแม่ให้กอด ๘๘
๓๔ ไม่เลี้ยงดูบิดามารดา ๙๐
๓๕ สามีอดีตนายพราน ๙๒
๓๖ แม่ชอบฆ่าสัตว์ทำอาหาร ๙๔
๓๗ แม่ผัวลูกสะใภ้ ๙๗
๓๘ หลักปฏิบัติแม่ผัวลูกสะใภ้ ๙๘
๓๙ คุณแม่ที่โชคร้ายที่สุด ๑ ๑๐๐
๔๐ คุณแม่ที่โชคร้ายที่สุด ๒ ๑๐๗
๔๑ คุณแม่ที่โชคร้ายที่สุด ๓ ๑๐๙
๔๒ หลักในการอยู่ร่วมกัน ๑๑๒
๔๓ เก็บเสบียงให้พ่อแม่ ๑๑๓
คุณสมบัติของคู่สร้างคู่สม ๑๑๔
ต่อกลอน ๑๒ เล่ม ๑๒๐

“โกรธกันคนละเวลา เสน่หาเวลาเดียวกัน
ชีวิตคู่จะมีชีวา ถ้าหันหน้ามายิ้มให้กัน
โกรธเวลาเดียวกัน เดี๋ยวโกรธกันจริง
แต่ถ้าโกรธคนละเวลา อีกคนหนึ่งมีอารมณ์โกรธ
อีกคนไม่มี ก็ยังไม่โกรธกัน
ถ้าคนหนึ่งโกรธเช้า อีกคนหนึ่งโกรธสาย
เวลาไม่ตรงกันชีวิตคู่จึงจะมีชีวา
แต่ยามรักให้รักพร้อมๆ กัน
รักเช้า รักสาย รักเวลาเดียวกัน
ชีวิตคู่นี้ยิ้มให้กันได้ทุกวัน”
คุณครูไม่ใหญ่
๑ ครอบครัวไม่ปรองดอง
สมาชิกในครอบครัวมีกรรมร่วมกันมา
อย่างไร จึงไม่ค่อยปรองดองกัน
คุณครูไม่ใหญ่
ที่สมาชิกในครอบครัวไม่ค่อยจะปรอง
ดองกัน ก็เพราะการทำทานโดยไม่เคารพ*
กอปรกับการเลี้ยงดูในปัจจุบันด้วย ทำให้มี
ศรัทธา ศีล และทิฏฐิไม่เสมอกัน
๒๒ กรกฎาคม พ.ศ. ๒๕๔๖
*ไม่เคารพในตัวผู้รับทาน ขาดความอ่อนน้อม ให้แบบขอไปที
๒ ครอบครัวไร้สุข
ลูกมีบุตร ๓ คน ชีวิตในครอบครัวไม่มี
ความสุขเลย เพราะลูกและสามีมีความคิดเห็น
ไม่ตรงกัน สามีเป็นคนที่รักเพื่อนฝูง และชอบ
ช่วยเหลือเพื่อนฝูงมาก แต่ไม่เคยช่วยเหลือ
และดูแลครอบครัวในฐานะหัวหน้าครอบครัว
เลย มักจะมีเล็กมีน้อยบ่อยๆ ทำให้ภาระ
การดูแลลูกๆ ต้องเป็นหน้าที่ของคุณย่าและ
ตัวลูก ซึ่งในปัจจุบันลูกและสามีก็ได้แยกบ้าน
กันอยู่ บุตรชายคนที่สองของลูกชอบคบเพื่อน
ที่สร้างความเดือดร้อนมาให้เสมอ
ลูกทำกรรมอย่างไรมากับสามี ครอบครัว
จึงไม่มีความสุข มีลูกก็ไม่เคารพเชื่อฟัง ลูก
รู้สึกโดดเดี่ยว ทำตัวไม่ถูก เบื่อชีวิตมาก ลูก
ควรดำเนินชีวิตต่อไปอย่างไรดีคะ
คุณครูไม่ใหญ่
ที่ชีวิตครอบครัวไม่ราบรื่นและลำบาก
ก็เพราะกรรมกาเมฯ ในอดีต กับทำทานโดย
ไม่เคารพ ทำอย่างเสียไม่ได้ รวมทั้งเคยดื้อ
กับพ่อแม่มามากทั้งในอดีตและปัจจุบันด้วย
วิธีแก้ไข คือ ลูกต้องอดทน ใจเย็นๆ อย่า
หงุดหงิด ทำใจให้ใสๆ พูดแต่ปิยวาจา พูดดีๆ
พูดเพราะๆ เวลาเหนื่อยหรือหงุดหงิดก็อย่า
เพิ่งพูด เวลาสบายใจแล้วค่อยพูดดีๆ ให้โกรธ
คนละเวลา เสน่หาเวลาเดียวกัน รวมทั้งต้อง
ทำทานด้วยความเคารพบ่อยๆ หนักก็จะเป็น
เบา เบาก็จะหาย อย่าเพิ่งไปเบื่อหน่ายชีวิต
ชีวิตเราเกิดมาสร้างบารมี เมื่อเจอวิบาก
กรรมก็ต้องอดทนเอา และสั่งสมความดี ต่อสู้
อย่างถูกหลักวิชชา ทำบุญทุกบุญไปเรื่อยๆ
และอธิษฐานจิต ชีวิตก็จะดีขึ้นทั้งในปัจจุบัน
และในอนาคต
๒๑ ตุลาคม พ.ศ. ๒๕๔๖
๓ น้องชายตัวแสบ
น้องชายคนที่สามได้ทำความเดือด
ร้อนให้กับครอบครัวอย่างมาก เล่นการพนัน
อบายมุขครบ โกหกเอาเงินไปหลายล้าน
เป็นเหตุให้พ่อแม่เสียใจมาก ลูกเคยขอให้บวช
โดยจะให้เงิน ๕๐๐,๐๐๐ บาท สุดท้ายเขาก็
ผิดคำพูด ไม่ยอมบวช เขาเคยมีบุพกรรมอะไร
กับครอบครัวคะ
คุณครูไม่ใหญ่
น้องชายชอบนำเรื่องเดือดร้อนมา
เรื่อยๆ เพราะตอนน้องชายคนที่สามจะมา
เกิด พ่อกับแม่ศีล ๕ ก็ไม่ค่อยจะครบ ภาวะ
ใจของพ่อตอนนั้นก็คล้ายๆ กับน้องคนที่สาม
ตอนนี้ จึงดึงดูดให้ผู้ที่มีกรรมแบบนี้มาเกิด
และกรรมปัจจุบันน้องชายก็คบแต่เพื่อนที่
ไม่ค่อยดี ไม่คบบัณฑิต คบแต่คนพาล จึงมี
นิสัยอย่างนั้น
เพราะฉะนั้นลูกเป็นพี่ก็ต้องอาศัยความ
รักและปรารถนาดีกับน้อง เป็นกัลยาณมิตร
ให้ โดยดูเวลาและอารมณ์ ค่อยๆ แนะนำ
ค่อยๆ ชักจูงไปเรื่อยๆ ทีละนิดทีละหน่อย
ต้องบอกไปเรื่อยๆ ให้เขาออกห่างจากคนที่
ไม่ดี และเข้าใกล้คนดี
๘ สิงหาคม พ.ศ. ๒๕๔๖
๔ น้องชายเกเร
น้องชายขณะเป็นวัยรุ่นเกเรมาก ชอบ
คบเพื่อนไม่ดี ดื่มเหล้า เที่ยวกลางคืน ค้ายา
เสพติด จนมีเรื่องทะเลาะวิวาทกันเป็นประจำ
และลูกต้องเป็นคนแก้ปัญหาให้ทุกครั้ง น้อง
ชายไม่ติดยาค่ะ แต่จะลองทุกอย่าง ที่ลูกเห็น
ชัดๆ คือ กัญชา
ลูกกับน้องชายมีบุพกรรมใดร่วมกัน
ลูกจึงต้องคอยแก้ปัญหาให้เขาทุกเรื่อง การ
ที่น้องชายเสพยาแต่ไม่ติดจะมีผลกรรมต่าง
จากการติดยาอย่างไรคะ
คุณครูไม่ใหญ่
ลูกต้องคอยแก้ปัญหาให้น้องชายทุก
เรื่อง เพราะอดีตเคยเป็นญาติกันบ้าง เป็น
เพื่อนและพี่น้องที่เคยเกื้อกูลกันบ้าง ดังนั้น
ชาตินี้จึงต้องมาเกื้อกูลกันอีก
การที่น้องชายเสพยาแต่ไม่ติดนั้น ก็จะ
มีวิบากกรรมเหมือนกัน แต่จะเบาบางกว่าผู้
ติดยาเสพติด เช่น ถ้าตอนใกล้ตายมีภาพมา
ให้เห็นกำลังเสพยาเป็นกรรมนิมิต คตินิมิต
ของผู้เสพยาแต่ไม่ติดก็จะไปแค่ยมโลก ก็ยัง
สามารถทำบุญอุทิศส่วนกุศลไปให้ได้ ส่วนผู้
เสพติดยาก็จะไปมหานรก
๒ กุมภาพันธ์ พ.ศ. ๒๕๕๐
๕ พ่อจ๋าอย่าเมา
บุพกรรมใดทำให้คุณแม่และลูกๆ มี
คุณพ่อที่ติดสุรา และมีฐานะยากจน เราเคย
เกี่ยวพันกันมาอย่างไรในอดีตชาติ จึงมาเกิด
ร่วมกันคะ
คุณครูไม่ใหญ่
กรรมที่ชอบเลี้ยงเหล้าขี้เมาทั้งหลาย
เช่น ให้เหล้าเป็นของขวัญ จึงทำให้มีสามีและ
พ่อขี้เมา ที่มีฐานะยากจนเพราะกรรมตระหนี่
ทำทานมาน้อย
จะแก้ไขก็ให้สั่งสมบุญทุกบุญ ทั้งทาน
ศีล ภาวนา แล้วอธิษฐานจิตให้อยู่ในครอบครัว
ที่มีสัมมาทิฏฐิ มีศรัทธาตั้งมั่นในพระรัตนตรัย
มีศีลอันดีงาม
๒ กรกฎาคม พ.ศ. ๒๕๔๘
๖ คุณพ่อไม่เชื่อนรกสวรรค์
คุณพ่อของลูกแม้ไม่ใช่ลูกชายคนโต แต่
ต้องเสียสละทำทุกอย่างเพื่อพี่น้องมาโดย
ตลอด
คุณพ่อชอบทำบุญสงเคราะห์โลก แม้
เคยปฏิบัติธรรมจนเห็นแสงสว่าง แต่กระนั้น
ท่านก็ยังไม่เชื่อว่าโลกนี้โลกหน้าหรือสวรรค์
นรกมีจริง ท่านบอกว่านิพพานอยู่ที่ใจ ที่
นั่งสมาธิเพียงแค่ให้ใจสงบ คิดงานได้ทะลุ
ปรุโปร่งขึ้นเท่านั้น ลูกควรจะแนะนำท่าน
อย่างไรต่อไปคะ
คุณครูไม่ใหญ่
คุณพ่อเป็นคนใจดี รักพี่รักน้อง เป็น
นิสัยที่ดี ที่ท่านสงเคราะห์ญาติถือว่าเป็น
มงคล จึงเป็นที่รักและเกรงใจของทุกคน ท่าน
ปฏิบัติธรรมแล้วเห็นแสงสว่างเพียงเล็กน้อย
แค่ระดับความสว่างยามเช้าตรู่เท่านั้น ยังไม่
ถึงระดับที่จะเปลี่ยนใจ หรือเข้าใจอะไรให้ลึก
ซึ้งเกี่ยวกับความจริงของชีวิตได้
ลูกจะต้องแนะนำให้ท่านปฏิบัติธรรม
ต่อไปเรื่อยๆ จนกว่าจะถึงระดับความสว่าง
ที่สมบูรณ์ จึงจะทำให้ท่านเข้าใจอะไรได้ดีกว่า
นี้ อีกประการหนึ่ง เวลาทำบุญทุกบุญ ลูกก็
ต้องอธิษฐานให้ท่านเข้าถึงธรรมให้ได้ เพราะ
พื้นฐานใจท่านดีอยู่แล้ว
๒๔ ตุลาคม พ.ศ. ๒๕๔๖
๗ ทำไมมีลูกดื้อ
ลูกกับลูกสาวเคยทำกรรมอะไรมา
ลูกสาวจึงไม่ค่อยเคารพเชื่อฟัง และจะแก้ไข
อย่างไรคะ
คุณครูไม่ใหญ่
ลูกสาวขาดความเคารพ เพราะในอดีต
ชาติ ลูกทำทานด้วยความไม่เคารพ ทำด้วย
ความกระด้าง รวมทั้งในชาตินี้ต้องระหก
ระเหินจากกันไป จึงทำให้ไม่คุ้นเคยกัน
ต่อจากนี้ไป ให้หมั่นทำทานด้วยความ
เคารพบ่อยๆ และอย่าเสียดายภายหลัง แล้ว
ให้นึกถึงบุญ อธิษฐานจิตให้ลูกสาวมีจิตใจ
อ่อนโยนเคารพเชื่อฟัง
ชาตินี้ก็ค่อยๆ อบรมแนะนำกันไป หา
กัลยาณมิตรดีๆ หาต้นแบบดีๆ ให้ลูกสาว
แล้วทุกอย่างจะค่อยๆ ดีขึ้น
๒๒ กรกฎาคม พ.ศ. ๒๕๔๗
๘ พี่น้องไม่คุยกัน
ทำไมพี่น้องทุกคนของลูกจึงไม่ค่อย
คุยกัน ไม่มีความใกล้ชิดสนิทสนมหยอกล้อ
กันเหมือนพี่น้องครอบครัวอื่น จะคุยกันก็
ต่อเมื่อมีความจำเป็นเท่านั้น โดยเฉพาะพี่
ชายกับน้องชายของลูกไม่ถูกกันเลย จะมีวิธี
แก้ไขได้อย่างไร
คุณครูไม่ใหญ่
พี่น้องของลูกไม่ค่อยคุยกัน และไม่ค่อย
สนิทสนมกัน เพราะกรรมในอดีตที่แต่ละคน
ทำทานด้วยความไม่เคารพ เพราะฉะนั้นก็เลย
ไม่ค่อยมีความเคารพกัน และมีนิสัยมากไป
ด้วยความลำเอียงในการปกครองลูกน้องและ
ครอบครัว คือ ชอบทำตามอารมณ์ มักเลือก
ที่รักผลักที่ชัง* ที่รักเราก็เอามา ที่ชังเราก็ผลัก
ออกไป จึงทำให้แต่ละคนไม่สามัคคีกัน วิบาก
กรรมนี้จึงดึงดูดให้มาเกิดร่วมกันในครอบครัว
เดียวกัน
พี่ชายกับน้องชายไม่ถูกกันก็เพราะ
อัธยาศัยดังกล่าว แต่ไม่ได้จองเวรกันมา
จะแก้ไขก็ต้องให้ตัวลูกเองนั่นแหละ
เป็นกาวใจ ให้ลูกศึกษาธรรมะและปฏิบัติ
ธรรม แล้วก็ค่อยๆ แนะนำกันไป ให้หมั่นฝึก
ยิ้มและพูดปิยวาจาแก่กัน และให้อภัยในข้อ
ผิดพลาดซึ่งกันและกัน เพราะทุกคนต่างก็มี
กิเลส และต่างก็ไม่ได้ศึกษาความรู้เรื่องราว
ความเป็นจริงของชีวิต แต่เราสามารถแก้ได้
เมื่อยังมีกายมนุษย์อยู่
๑๑ สิงหาคม พ.ศ. ๒๕๔๘
*สำนวนของคุณครูไม่ใหญ่
๙ ลูกปูตามแม่ปู
ทำไมพี่สาวจึงมีเรื่องทะเลาะเบาะแว้ง
กับแม่ สามี และลูกสาวของเขาอยู่เสมอ พี่
สาวทำให้แม่เสียใจบ่อยๆ และพี่สาวก็ต้อง
เสียใจกับลูกสาวตัวเองบ่อยๆ ด้วยเหมือนกัน
เขาทำกรรมอะไรกันมา จึงต้องเป็นอย่างนี้
จะมีวิธีแก้ไขได้อย่างไร และทำอย่างไรจึงจะ
ให้พี่สาวเลิกขายเหล้าได้
คุณครูไม่ใหญ่
พี่สาวมักจะมีเรื่องกับแม่ สามี และ
ลูกสาวของเขาเสมอ เพราะพี่สาวเป็นคนขี้
หงุดหงิด มักโกรธ และไม่ระมัดระวังคำพูด
พอโกรธขึ้นมา นึกอยากจะพูดอะไร ฉันก็จะ
พูดไป ไม่ได้มีวิบากกรรมกันมาแต่เป็นคนมี
อัธยาศัยอย่างนี้ และเพราะมีอัธยาศัยอย่าง
นี้ จึงทำให้ลูกสาวเห็นแม่เป็นแบบอย่าง และ
ได้ทำตาม เพราะคิดว่าทำอย่างนี้ถูกต้อง เป็น
สิ่งควรทำ จึงทำให้พี่สาวต้องเสียใจเพราะ
ลูกสาวของตนบ่อยๆ
ถ้าจะแก้ไขก็ให้พี่สาวปรับที่ตัวเอง ทั้ง
เรื่องคำพูดและกิริยาท่าทางที่ปฏิบัติกับแม่
ของตนให้ดีเสียก่อน ซึ่งลูกสาวก็จะสังเกตเห็น
แล้วจะค่อยๆ เรียนรู้ และจะทำตัวของตัวเอง
ให้ดี ตามอย่างที่เห็นต้นแบบจากแม่ ถ้าแม่
เป็นปู ลูกก็จะเป็นปูนั่นแหละ จะให้พี่สาวเลิก
ขายเหล้าได้ก็จะต้องทำหน้าที่กัลยาณมิตรชี้
ให้เห็นโทษภัยจากการขายสุรา ทั้งต่อตนเอง
และผู้อื่น ทั้งในปัจจุบัน ในปรโลก และภพชาติ
ต่อๆ ไป ด้วยใจที่เยือกเย็นและอดทน สักวัน
หนึ่งบุญเก่าเขาตามมาทัน เขาก็จะเข้าใจได้
๑๖ กรกฎาคม พ.ศ. ๒๕๔๘
๑๐ พี่ชายเปลี่ยนไป
ในสมัยที่ผมยังเด็ก พี่ชายเป็นฮีโร่ใน
ใจผม พี่ชายมีรูปร่างหน้าตาดี นิสัยดี รักพี่
รักน้อง เรียนหนังสือเก่ง เล่นกีฬาเก่ง เล่น
ดนตรีก็เก่ง
แต่พอพี่ชายเริ่มเข้าสู่รั้วมหาวิทยาลัย
เขากลับเปลี่ยนเป็นคนละคน พี่ชายเริ่มเข้า
สู่สังคมที่เต็มไปด้วยอบายมุข ทั้งบุหรี่ เหล้า
เบียร์ เขาดื่มหนักมาก เวลาเมากลับมาทุก
ครั้ง เขาจะอาละวาดทะเลาะกับคุณแม่อย่าง
รุนแรง จากนั้นก็หนีออกจากบ้าน
ทำไมพี่ชายจึงเปลี่ยนไปเช่นนี้ และ
ทำไมเขาไม่เคารพคุณแม่เลย เพราะเคยมี
วิบากกรรมร่วมกันมาหรือไม่ครับ
คุณครูไม่ใหญ่
ตอนเด็กพี่ชายคนโตเป็นคนดี เรียนเก่ง
แต่พอโตขึ้นเสียคนเพราะฤทธิ์แอลกอฮอล์
เนื่องจากกรรมคบคนพาลทั้งอดีตและ
ปัจจุบัน จึงทำให้ตกไปอยู่ในวงจรของคนพาล
ที่ชอบดื่มสุรา และทำให้เสียคน เสียนิสัยที่ดีไป
แล้วทะเลาะกับแม่ในปัจจุบันทั้งๆ ที่ไม่เคย
ผูกเวรกันมาก็เพราะสุรา
๑๘ กรกฎาคม พ.ศ. ๒๕๔๘
๑๑ ลูกติดเกม
ลูกสาวคนที่สอง เคยติดเกมคอมพิวเตอร์
และอินเทอร์เน็ต ถึงขนาดว่าทั้งวันเห็นแต่เกม
กินข้าวก็นึกถึงแต่เกม ปัจจุบันนี้เขาไม่ติดแล้ว
แต่เขาอยากทราบว่า คนที่ติดเกมคอมพิวเตอร์
จะบาปไหมคะ แล้วจะมีวิบากกรรมอย่างไรบ้าง
หรือไม่
คุณครูไม่ใหญ่
ติดเกมคอมพิวเตอร์ ก็จะทำให้เสียเวลา
ในการทำความดีในด้านอื่น และอาจจะเสีย
การเรียน และเสียทุกอย่างจนชีวิตตกอับ
อีกทั้งถ้าเป็นเกมเกี่ยวกับการฆ่าฟันกัน
เป็นต้น ก็จะทำให้ใจเศร้าหมอง เล่นทุกวัน
ใจหมองทุกวัน ก็สั่งสมความหมองไปเรื่อยๆ
ถ้ามาฉายให้เห็นในตอนใกล้จะตาย เกม
คอมพิวเตอร์ก็จะพาไปอบายได้ นี่สำคัญนะ
เรามีดวงตา เรามีอวัยวะทุกอย่างใน
ร่างกายไว้สำหรับสร้างบารมี เมื่อใช้อะไรไป
แล้วต้องเปลี่ยนกลับมาเป็นบุญเป็นความดี
งามที่จะทำให้ชีวิตเราสูงส่งขึ้นจึงจะถูกหลัก
ถ้าใช้ไปแล้วทำให้ชีวิตเราตกต่ำก็อย่าไปทำ
นะลูกนะ
๑ พฤศจิกายน พ.ศ. ๒๕๔๘
๑๒ สามีไม่ชอบวัด
ตัวลูกหลังจากแต่งงานแล้ว สามีก็ไม่
สนับสนุนในการมาสร้างบารมีกับวัดพระ
ธรรมกายเลย คอยหาเหตุให้มีปากเสียงและ
มีกิริยาที่ไม่พึงพอใจอยู่เสมอ
บางครั้งถ้ามีพระจากวัดพระธรรมกาย
มาที่บ้าน สามีก็จะขับไล่ และพูดตะคอกใส่
หรือแสดงอาการให้รู้ว่าไม่ต้อนรับ ช่วงที่วัด
มีข่าว ยิ่งทำให้สามีไม่ชอบมากยิ่งขึ้นไปอีก
แต่ว่าเมื่อกาลเวลาผ่านไป วัดพระธรรมกาย
และหมู่คณะก็ยิ่งเติบโต สามีจึงเริ่มเอนเอียง
เริ่มให้ความสนใจ ลูกก็ยังหวังอยู่เสมอว่า คง
มีสักวันที่สามีจะเข้าใจ
เมื่อดูจานดาวธรรม (รายการธรรมะ
ผ่านจานดาวเทียม ช่อง DMC) สามีก็มีความ
เข้าใจมากขึ้น มีจิตเลื่อมใสในสิ่งที่หลวงพ่อ
แนะนำ สังเกตได้จากการที่สามีบอกว่า หลวง
พ่อพูดดีจัง เขาจึงเริ่มแอบนั่งสมาธิ วันไหนไม่
ได้เปิดโทรทัศน์ เขาก็บอกว่า “อ้าว ทำไมวัน
นี้ไม่เปิดหลวงพ่อล่ะ”
จนกระทั่งอยู่มาวันหนึ่ง เขาก็ได้ทำให้
ลูกรู้สึกแปลกใจและดีใจมาก เขาบอกให้ลูก
เอาเงินไปสร้างพระธรรมกายประจำตัวให้เขา
ด้วย แล้วเขาก็ได้ถวายปัจจัยด้วยมือของเขา
เอง พร้อมกับน้ำตาแห่งความปีติ ต่อมาเขา
ร่วมบุญและได้ไปหล่อรูปเหมือนทองคำของ
พระเดชพระคุณหลวงปู่วัดปากน้ำ ภาษีเจริญ
องค์ที่สามด้วย
ก่อนที่สามีจะเสียชีวิตหนึ่งวัน พระ
อาจารย์ที่วัดได้มาเยี่ยม ทำให้เขามีโอกาส
ถวายสังฆทาน และร่วมทำบุญหล่อพระ
ประธานที่ประดิษฐานในอาคารภาวนาด้วย
ถึงแม้ตอนนั้นสามีจะพูดไม่ได้แล้ว แต่เขา
ก็รับรู้และยินดีทุกอย่างเกี่ยวกับบุญในการ
หล่อพระครั้งนี้ ตัวลูกเองรู้สึกดีใจมากที่สามี
สามารถกลับใจได้ ถึงแม้จะเป็นช่วงวาระ
สุดท้ายของชีวิตเขาก็ตาม
กรรมที่สามีขัดขวางการทำความดีของ
ลูก และที่เขาเคยพูดไม่ดีไว้กับวัดจะส่งผล
ให้เขาเป็นอย่างไรหรือไม่ บุญใดทำให้สามี
เข้าใจหมู่คณะในช่วงท้ายของชีวิต เขาตาย
แล้วไปไหน ได้ฝากอะไรถึงตัวลูกและลูกสาว
บ้างไหม
คุณครูไม่ใหญ่
คู่ชีวิตก็ต้องการแค่นี้แหละ ขอให้ผู้ที่อยู่
เคียงข้างได้สร้างบารมีร่วมกัน เพราะอยาก
จะเป็นคู่บุญคู่บารมีกัน ขอเพียงแค่นี้ ไม่ได้
ขออะไรมากกว่านี้
สามีตายแล้ว ไปเป็นเทพบุตรสุดหล่อ
มีวิมานทองขนาดย่อมๆ ของสวรรค์ชั้นจาตุ
มหาราชิกา สายยักษ์ มีเขี้ยวยาวและปาก
เหม็น ที่ไปเป็นเทพบุตรสายยักษ์ ก็ด้วยบุญที่
ทำในช่วงท้ายมาปิดอบายให้ และที่ปากเหม็น
เพราะวจีกรรมที่ด่าว่าผู้มีศีล ด่าว่าวัด เพราะ
ความไม่รู้ ผู้มีศีลเขาก็ไม่ได้ไปแช่งอะไร แต่พอ
ตัวทำวจีกรรมเข้า มันก็มีวิบากกรรม พญามาร
เขาเซตโปรแกรมว่า จงด่า จงมีความเห็นผิด
ให้ไม่เข้าใจว่าผู้ที่มายืนอยู่ตรงหน้านี้คือเนื้อ
นาบุญ คืออายุพระศาสนา นึกว่าเป็นขอทาน
กำลังจะมาขอเรา เอาเปรียบสังคมอะไรต่างๆ
เหล่านั้น นี่สมมตินะ หรือไล่บ้าง ว่าบ้าง ใน
เวลาพระไปบิณฑบาต ก็จะเป็นวจีกรรม
ถ้าไม่มีบุญทำเอาไว้ ผลก็จะทำให้ไป
อบาย เมื่อหมุนเวียนมาเป็นมนุษย์ใหม่ เกิด
มาผิวจะหยาบ มีกลิ่นตัว กลิ่นปากก็เหม็น
แต่นี่บุญช่วงท้ายยังปิดอบาย
ตอนนี้เขาซาบซึ้งเรื่องบุญบาปมาก
แล้วก็นึกย้อนเสียดายว่า ไม่น่าด่าว่าผู้มีศีล
เลยแล้วก็อยากได้บุญเพิ่มมากขึ้น จะทำบุญ
ด้วยยาอมส่งไปให้ก็ไม่หายเหม็นนะ ไม่เกี่ยว
เดี๋ยวเอายาอมมาถวายพระ แล้วบอกช่วย
เป็นไปรษณีย์ส่งให้หน่อย กรณีนี้ต้องเป็นบุญ
ใหญ่ๆ ตอนนี้ได้รับบุญที่อุทิศไปให้แล้วด้วย
ความปีติใจ ทำให้สภาพทุกอย่างดีขึ้นและ
กลิ่นปากลดลง
ลูกถูกสามีขัดขวางไม่ให้มาวัดสร้าง
บารมี เพราะชาติในอดีตก่อนเจอหมู่คณะ
ลูกก็ได้เชื่อตามสื่อ สื่อสมัยก่อนก็คล้ายๆ
อย่างนี้ พูดกันต่อๆ ไป จากพวกที่ไม่ชอบวัด
บ้าง รับจ้างมาด่าบ้าง อิจฉาริษยาบ้าง ไม่เข้าใจ
จริงๆ บ้างลูกก็ได้ห้ามคนที่จะมาสร้างบุญว่า
“เธออย่าไปเลย วัดนี้รวยแล้ว ไปสร้างวัดจนๆ
เถอะ” “เธออย่าไปเลย วัดนี้หนังสือพิมพ์
ลงข่าวนะ” เป็นต้น
ต่อมาภายหลังเปลี่ยนใจ เพราะพอ
มาศึกษาก็เข้าใจจึงได้มาสร้างบารมี เพราะ
วิบากกรรมที่เคยห้ามคนมาสร้างบารมี จึง
ดึงดูดให้มาเจอสามีในปัจจุบันที่ห้ามลูกมา
ทำบุญนี่แหละ
๗ พฤศจิกายน พ.ศ. ๒๕๔๘
๑๓ ครอบครัวมิจฉาทิฏฐิ
ทำไมลูกต้องมาแต่งงานในครอบครัวที่
ไม่เข้าใจเรื่องบุญ ไม่ศรัทธาพระสงฆ์ จะทำ
เฉพาะบุญสงเคราะห์โลกนิดๆ หน่อยๆ
ลูกจะสามารถชักชวนให้สามีและ
ครอบครัวของเขาให้หันมาสร้างบุญใน
พระพุทธศาสนาได้หรือไม่คะ
คุณครูไม่ใหญ่
ที่ลูกต้องมาแต่งงานอยู่ในครอบครัว
ที่ไม่เข้าใจเรื่องบุญ ไม่ศรัทธาพระสงฆ์ แต่
ทำบุญสงเคราะห์โลกนิดหน่อยนั้น ก็เพราะ
ลูกจะต้องมาทำหน้าที่กัลยาณมิตรให้กับ
ตระกูลนี้ ลูกจึงมาสู่ตระกูลนี้
ความจริงสามีของลูกเป็นคนดี เพียงแต่
ไม่ได้ศึกษาธรรมะของพระสัมมาสัมพุทธเจ้า
อย่างจริงจัง คือ เป็นชาวพุทธแต่เพียงในนาม
แบบทั่วๆ ไป ยังไม่ค่อยเข้าใจเท่าไร เข้าใจใน
ระดับหนึ่ง อีกทั้งได้เห็นข่าวว่าภิกษุบางรูป
ประพฤติตนไม่ดีก็เลยไม่มีศรัทธา และก็เหมา
รวมว่าพระสงฆ์ทั่วสังฆมณฑลคงจะเป็นอย่าง
นี้เหมือนกัน ซึ่งความจริงก็ไม่ได้เป็นอย่างนั้น
ดังนั้นลูกก็จะต้องทำหน้าที่เป็นกัลยาณ-
มิตรให้สามี เพราะสามีก็มีเชื้อแห่งความดีอยู่
แล้ว มีมากด้วย ลูกต้องใจเย็นๆ และให้เวลา
แก่สามีในการทำความเข้าใจเรื่องบุญ เรื่อง
พระ อีกไม่นานก็จะดีขึ้น
รวมทั้งตัวลูกก็จะต้องมีการเปลี่ยน
แปลงไปในทางที่ดีขึ้นในทุกๆ ด้าน จนทำให้
ครอบครัวเกิดอัศจรรย์ใจ และเกิดแรงบันดาล
ใจว่า เข้าวัดพระธรรมกายแล้วทำให้ลูกดีขึ้น
มีสิ่งดีๆ เกิดขึ้นอย่างนี้ ก็จะทำให้ทุกคนใน
ครอบครัวมีความพร้อมที่จะเป็นครอบครัว
ธรรมกายได้
ต้องเริ่มต้นที่ตัวเราก่อน เริ่มต้นที่
ศูนย์กลางกาย และการทำความดีด้วยกาย
วาจาใจของตัวเรา
๑๐ มกราคม พ.ศ. ๒๕๔๘
๑๔ ตั่วเฮียคนดี
หลังจากสิ้นบุญเตี่ยและแม่แล้ว ตั่วเฮีย
(พี่ชายคนโต) และตั่วซ้อ (พี่สะใภ้คนโต) ก็เป็น
เสาหลักของครอบครัวแทน โดยมีพี่ๆ น้องๆ
อยู่รวมกัน ๖ ครอบครัว มีทั้งหมด ๔๕ คน
โดยไม่มีอบายมุข ไม่ดื่มเหล้า ไม่สูบบุหรี่ ไม่
เล่นการพนัน น้ำชากาแฟก็ไม่กิน โดยมีตั่วเฮีย
เป็นแบบอย่าง
ตั่วเฮียเป็นคนดี รักครอบครัวมาก เป็น
ที่รักของทุกๆ คนที่ได้รู้จัก เพราะตั่วเฮียเป็น
คนอ่อนน้อมถ่อมตน เสมอต้นเสมอปลาย
ยิ้มแย้มแจ่มใส ร่าเริงอารมณ์ดี มีคนมาถาม
ตั่วเฮียว่า เคยหน้าบึ้งโกรธใครบ้างไหม เพราะ
เห็นทีไรก็มีแต่รอยยิ้ม
ตั่วเฮียเป็นคนช่างสังเกต จดจำ ชอบ
ศึกษาวิชาต่างๆ มากมายหลายแขนง ทั้งทาง
โลกและทางธรรม ตั่วเฮียเคยพูดกับตัวลูกว่า
ถ้าจะศึกษาอะไรก็ต้องศึกษาให้ถ่องแท้ถึง
ที่สุด ให้แจ่มแจ้งในเรื่องนั้นๆ ถ้าเป็นทหาร
ก็ต้องมียศเป็นนายพล ถ้าเป็นพระก็ต้องเป็น
ถึงเจ้าคุณ
ตั่วเฮียพูดเสมอว่าที่ครอบครัวของเรา
เป็นปึกแผ่นได้ก็เพราะทุกคนมีธรรมะ มีความ
เคารพอาวุโส ที่บ้านจะเรียกตั่วเฮีย หยี่เฮีย
ตั่วเจ้ หยี่เจ้ ไม่ใช่เรียกพี่เฉยๆ
ตั่วเฮียจะพูดเสมอว่าทางโลกต้องเดิน
คู่กับทางธรรมจึงจะอยู่ได้นาน เศรษฐกิจกับ
จิตใจต้องไปด้วยกัน ดังนั้นตั่วเฮียจึงทำบุญ
ทำทาน ทอดกฐินตามวัดต่างๆ หลายวัด
สร้างโรงเรียนเป็นหลังๆ หมดเงินเป็นล้านๆ
จนทางคณะครูเห็นคุณงามความดี เลย
ทูลเกล้าฯ ขอพระราชทานเครื่องราชอิสริยา-
ภรณ์ให้ตั่วเฮีย
ช่วงปี พ.ศ. ๒๕๔๓ ตั่วเฮียได้พาอาจารย์
จากต่างประเทศมาดูงานที่วัดพระธรรมกาย
เรียกว่าพาอาจารย์มาดูคนที่เขาเข้าวัด คน
เป็นหมื่นๆ คน ไม่มีการละเล่น ไม่เห็นคนสูบ
บุหรี่ ใส่ชุดขาวตระการตา หาเศษขยะสักชิ้น
ก็หายากยิ่ง เพราะที่วัดจัดเป็นระเบียบได้ดี
ช่วงที่วัดถูกโจมตีจากสื่อมวลชน ตั่วเฮียจะ
เป็นคนแก้ข่าวให้เสมอ
ต้นปี พ.ศ. ๒๕๔๗ เหตุการณ์ไม่คาด
ฝันก็เกิดขึ้น ตั่วเฮียถูกฆ่าตาย โดยลูกน้องที่
ตั่วเฮียรักและไว้ใจมาก อยู่กันมาถึง ๒๕ ปี
ลูกเมียเขาก็อยู่ใกล้บ้าน ตั่วเฮียให้ลูกกับเมีย
ของเขามาขายของอยู่หน้าโรงหนังโดยไม่
เสียค่าใช้จ่ายใดๆ ทั้งสิ้น ลูกน้องคนนี้มีหน้า
ที่ดูแลโรงหนัง และรับผิดชอบเบิกเงินฝาก
เงินเข้าธนาคาร ทำงานด้วยความซื่อสัตย์
มาโดยตลอด
วันที่เกิดเหตุ ตั่วเฮียให้เขาไปเบิกเงิน
ตามปกติ วันนั้นให้เบิกหนึ่งล้านเจ็ดแสน
บาท เขากลับมารายงานว่า ถูกฉกเงินไปเจ็ด
แสนเหลือเงินมาแค่ล้านเดียว ตั่วเฮียก็ไปแจ้ง
ความตำรวจ ตำรวจพาลูกน้องไปสอบสวน
พบว่ามีพิรุธหลายอย่าง ตำรวจบอกเขาว่า
พรุ่งนี้ให้มาเข้าเครื่องจับเท็จ ตอนเช้าลูกน้อง
ก็เลยมาดักรอหน้าบ้านตั่วเฮีย เขาได้ยิงตั่ว
เฮีย แล้วก็ยิงตัวเองตายตามไปด้วย
ตั่วเฮียเป็นคนดี ไม่เคยฆ่าสัตว์ เป็นลูก
กตัญญู เคยบวชพระ ตั้งใจปฏิบัติธรรม แต่
ทำไมถึงต้องตายแบบไม่น่าจะเป็นไปได้
เหตุใดลูกน้องของตั่วเฮียจึงต้องโกงเงิน
จนเป็นเหตุให้ยิงตั่วเฮียและยิงตัวเองตาย
คุณครูไม่ใหญ่
ตั่วเฮียถูกยิงตาย เพราะกรรมในอดีต
เป็นพ่อค้าใหญ่ ส่วนลูกน้องในชาตินี้ก็เป็น
ลูกน้องคนสนิทในชาตินั้น ในชาตินั้นตั่วเฮีย
ก็เป็นพ่อค้าเต็มตัว แต่บางครั้งก็ใช้ลูกน้องคน
สนิทคนนี้ไปฆ่าคนที่กู้เงินไปแล้วไม่ใช้คืน นั่น
คือช่วงแรกของชีวิต
ต่อมาก็ได้ศึกษาธรรมะ ได้ปฏิบัติธรรม
ให้ทาน รักษาศีล เจริญภาวนา คล้ายชาตินี้
ด้วยวิบากกรรมดังกล่าว จึงบีบคั้นให้ลูกน้อง
คนสนิทฆ่าตั่วเฮีย และฆ่าตัวเองตายตาม
เพราะกรรมบีบคั้นส่งผลให้เหตุการณ์ต้อง
เป็นอย่างนั้น
๒ พฤศจิกายน พ.ศ. ๒๕๔๘
๑๕ ไม่ได้มรดก
บุพกรรมใดที่ทำให้พ่อของลูกไม่ได้
รับมรดก ทั้งๆ ที่พี่น้องคนอื่นได้รับมรดก
มากมาย
คุณครูไม่ใหญ่
พ่อของลูกไม่ได้รับมรดกเหมือนพี่ๆ
น้องๆ เพราะทำทานมาน้อย อีกทั้งในอดีต
ชาติหนึ่งได้เกิดเป็นลูกคนโต เมื่อพ่อแม่ตาย
แล้วก็จัดการแบ่งมรดกให้น้องๆ แต่ว่ามีน้อง
คนหนึ่งที่ชอบขัดใจตนเองเรื่อยๆ เลยมีอคติ
ไม่ให้มรดกแก่น้องคนนั้น วิบากกรรมนี้มาส่งผล
ทำให้ชาตินี้พ่อของลูกไม่ได้รับมรดกเหมือน
พี่ๆ น้องๆ เลย รวยชาตินั้นชาติเดียว
๒๒ กุมภาพันธ์ พ.ศ. ๒๕๔๙
๑๖ ธุรกิจแบบกงสี
บุพกรรมใดทำให้ผมและน้องชายต้อง
มาทำกิจการร่วมกันแบบกงสี และผมต้องมา
รับภาระเป็นผู้ควบคุมกิจการ
และเหตุใด แม้ผมจะเป็นคนคุมกิจการ
ทั้งหมดแต่ก็ไม่ค่อยมีเงินเก็บ ได้มาก็มีอันต้อง
ใช้จ่ายไปจนหมด
ส่วนน้องชายทำไมจึงไม่สามารถดำเนิน
กิจการเองได้ ทำอย่างไรเขาจึงจะยืนอยู่ด้วย
ตัวเองได้ ผมและน้องชายมีกำลังบุญพอที่จะ
ประสบความสำเร็จกับอาชีพที่ทำหรือไม่ครับ
คุณครูไม่ใหญ่
ลูกและน้องชายต้องมาทำกิจการร่วม
กันแบบกงสี และลูกต้องมีภาระดูแลกิจการ
เพราะในอดีตเวลาทำบุญ ลูกจะเป็นผู้นำ
รวบรวมปัจจัยมาทำบุญ แต่ตัวลูกเองก็ทำ
บ้าง บางทีก็ไม่ทำ คือ เข้าใจผิดคิดว่าเรารวบ
รวมมาคงเป็นของเรา มันก็ถูกส่วนหนึ่งแต่ได้
นิดๆ ถ้าทำเองได้เน็ตๆ ด้วยบุญนี้จึงทำให้ได้
มาดูแลกิจการที่เป็นกงสี แต่ไม่ค่อยมีเงินเก็บ
ต้องมีอันใช้หมด เพราะบุญส่วนตัวไม่ค่อยจะ
มี มีแต่บุญส่วนรวม
ส่วนน้องชายนั้น ในอดีตไม่ค่อยได้
ทำบุญด้วยเงินตัวเอง มักจะจบเงินของผู้อื่น
ทีตัวเองก็ไม่ค่อยควัก แต่พอคนอื่นควักมาก็
สาธุ หรือบางครั้งก็ “เธอออกเงินทำบุญไป
ก่อนนะ เดี๋ยวฉันจะใช้คืนให้” แล้วก็ลืมใช้คืน
เพราะฉะนั้นบุญจึงเป็นของเจ้าหนี้ที่ไปขอลืม
เขามา กำลังบุญจึงไม่พอที่จะสามารถดำเนิน
กิจการได้ด้วยตนเอง
เพราะฉะนั้น เรื่องบุญนี้เป็นเรื่องใหญ่
ต้องทำเอง จะทำแทนได้ในกรณีที่ตายแล้ว
อยู่ในภพที่รับได้ แต่ว่าดีที่สุดอย่าเสี่ยงเลย
ทำเองเถอะ จะยืนด้วยตัวเองได้ก็ให้หัดทำบุญ
ด้วยตนเองในปัจจุบัน แล้วก็ไปชวนคนอื่นมา
ทำบุญด้วย
ลูกและน้องชายก็ต้องสร้างบุญปัจจุบัน
ให้มากๆ เพื่อเสริมบุญในอดีตที่มีอยู่บ้างให้
เพิ่มขึ้น ซึ่งจะส่งผลให้ประสบความสำเร็จใน
ธุรกิจการงานในปัจจุบันจ้ะ
๒๒ พฤษภาคม พ.ศ. ๒๕๔๙
๑๗ ขอลูกที่พะเยา
ตัวลูกเองหลังจากแต่งงานมาได้ ๓ ปี
ก็ยังไม่มีบุตร ต้นปี พ.ศ. ๒๕๔๐ ลูกก็ได้ไปเที่ยว
ภาคเหนือกับสามีและญาติ จึงได้อธิษฐาน
ขอบุตรตามวัดต่างๆ หลายวัดที่ลูกได้ไปเที่ยว
หลังจากนั้นประมาณ ๑ เดือน ลูกก็ฝันเห็น
พระแก้วมรกตและหลวงพ่อบุษราคัมใน
จังหวัดพะเยา ซึ่งเป็นวัดที่ลูกไปบนขอไว้ แล้ว
ลูกก็ตั้งท้องสมใจ
ลูกสาวคนแรกเป็นใครมาเกิด เหตุใดลูก
จึงฝันเห็นพระก่อนที่จะตั้งท้อง ก่อนตั้งท้อง
ลูกได้ไปบนไว้หลายที่ หลวงพ่อองค์ใดที่ให้
ลูกสาวมาเกิดกับลูก การบนขอลูกจากพระ
ตามที่ต่างๆ ดีหรือไม่ ควรทำไหมคะ
คุณครูไม่ใหญ่
ก่อนตั้งท้อง ลูกไปบนหลายที่ แล้วก็
ฝันเห็นพระ ต่อมาก็คลอดออกมาเป็นลูกสาว
นั้น ก็เพราะลูกไปบนไว้กับหลวงพ่อที่พะเยา
เทวดาที่รักษาวัดนั้นเมื่อรับฟังการบน แต่พระ
ท่านไม่ได้รับฟังหรอก แต่เป็นเทวดาที่รักษา
วัด รักษาพระตรงนั้นได้ฟัง แล้วท่านก็จะมอง
ดูว่า ภุมมเทวาท่านใดที่กำลังจะมาจุติแล้ว
พอพบก็ได้ชี้ให้ภุมมเทวาแถวๆ นั้นแหละ มา
จุติเข้าท้องลูก การไปบนขอลูกนั้น ไม่ดีเท่ากับ
การสร้างบุญ ทั้งทาน ศีล ภาวนา ให้มากๆ
เพื่อที่จะได้มีบุญมากๆ เมื่อมีบุญมากๆ ก็จะ
ดึงดูดผู้มีบุญมากๆ ที่มาจากที่สูงๆ มาเกิด
ถ้าบนแถวๆ นั้น ผู้ที่ได้ยินมักจะเป็น
ภุมมเทวา เป็นภุมมเทวาจะไปขอชาวสวรรค์
ชั้นดุสิต นิมมานรดี ก็ไม่ได้ ก็เอาแถวๆ นั้น
แหละ “อ้ะ ไอ้หนูเอ็งไปเกิดได้แล้ว นั่นไง เขา
มาขอน่ะ เอ็งอยู่มาตั้งพันปีแล้ว ไปเกิดซะ”
หรืออยู่นานไปแก่เฒ่าถึงเวลาก็มาเกิด ภุมม
เทวาก็มีแก่เฒ่าเหมือนมนุษย์นี่แหละ
ถ้าไปบนขอลูกก็จะเจอประเภทอย่างนี้
จะไม่เจอข้างบนเลย จะไปเจอที่บน บางทีก็
ไม่ใช่บนดิน บางทีภุมมเทวาแถวใต้ดินก็มี นี่
ต้องจำหลักวิชชานี้ไว้
๔ ตุลาคม พ.ศ. ๒๕๔๘
๑๘ พาคุณย่าไปอยู่เนอสเซอรี่โฮม
การที่ลูกหลานพาคุณย่าไปอยู่ที่เนอส
เซอรี่โฮม ซึ่งมีพยาบาลดูแลใกล้ชิด จะทำให้
ลูกหลานได้รับวิบากกรรมต่างกันกับการที่
เลี้ยงดูท่านเองอย่างไรคะ
คุณครูไม่ใหญ่
การที่ลูกหลานนำท่านไปอยู่ที่เนอสเซอ-
รโ ฮม ซึ่งมีพยาบาลดูแลใกล้ชิด จะแตกต่าง
จากการที่ลูกหลานดูแลเอง คือ เมื่อบุญส่งผล
เราก็จะได้รับการดูแลอย่างนี้บ้างเหมือนกัน
ซึ่งแล้วแต่กรณี เพราะบางทีเราดูแลเองก็สู้
พยาบาลเขาดูแลไม่ได้ หรือบางทีเราดูแลเอง
จะดีกว่าให้คนอื่นดูแล
๔ กันยายน พ.ศ. ๒๕๔๙
๑๙ ทาสของโทสจริต
น้องสาวทำกรรมอะไรมา ถึงได้มี
ครอบครัวไม่สงบสุข ต้องทะเลาะกับสามี
เป็นประจำ จะให้น้องสาวแก้ไขอย่างไรคะ
คุณครูไม่ใหญ่
น้องสาวทะเลาะกับสามีเป็นประจำ
เพราะทั้งคู่มีพื้นฐานโทสจริต ไม่ค่อยจะยอม
กัน ต้องยอมสักคนหนึ่ง ให้ทำเหมือนสิงโต
คือถ้าตัวไหนมันเห็นทำท่าจะวัดรอยเท้า มัน
จะขึ้นมาขู่เลย ส่วนอีกตัวถ้ามันยอม มันก็จะ
หมอบนิ่งเฉยๆ ไอ้ตัวนั้นมันก็จะไม่ทำอะไร
เรื่องก็จะจบกันไป
เพราะฉะนั้น ต้องยอมกันสักข้างหนึ่ง
ยอมชนะใจ ไม่ใช่ยอมแพ้นะ แต่ยอมชนะใจ
ของเราที่จะไม่ไปทะเลาะกับเขา เพราะเรา
ยอมแพ้ใจของเรายอมตกเป็นทาสของโทส-
จริตมานาน ถ้าเรายอมชนะไม่ตกเป็นทาส
ของโทสจริต เรื่องมันก็จบ
วิธีแก้ไข ต้องเริ่มที่น้องสาวก่อน คือ
ต้องอดทน และใจเย็นๆ ค่อยพูดค่อยจากัน
และก็ให้ไปติดจานดาวธรรมเพื่อศึกษาเรื่อง
ราวความจริงของชีวิตให้มากๆ จะได้เข้าใจ
และดำเนินชีวิตได้ถูกต้องขึ้น
๒๘ มกราคม พ.ศ. ๒๕๔๘
๒๐ พ่อแม่ที่แท้จริง
น้องชายคนที่ห้า เมื่อคลอดได้ ๑ เดือน
คุณป้าก็ขอไปเป็นลูกบุญธรรม พอน้องชาย
หย่านม คุณป้าก็พามานอนห้องเดียวกัน และ
ทำงานหาเงินส่งเสียเลี้ยงดูมาตลอด
ต่อมาเมื่อน้องชายอายุ ๖ ขวบ ได้รู้
ความจริง เขารู้สึกเสียใจมากแต่เป็นเพียงช่วง
สั้นๆ เท่านั้น เพราะเขารู้สึกว่าแม่ไม่รักเขา
จึงยกเขาให้ป้า แต่จริงๆ แล้วตัวเขาเองก็รู้สึก
ว่าผูกพันกับป้าที่เลี้ยงดูมามากกว่า
ปัจจุบันน้องชายแต่งงานแล้วแต่ก็มี
ปากเสียงกับคุณป้าบ่อยมากเพราะความคิด
เห็นไม่ลงรอยกัน จนท่านบ่นน้อยใจว่าต่อไป
เวลาทำบุญจะอธิษฐานให้ไม่เจอลูกบุญธรรม
อีกแล้ว
น้องชายสร้างกรรมมาอย่างไร ทำให้
กว่าจะรู้ว่าใครเป็นพ่อแม่ที่แท้จริงก็อายุ ๖
ขวบ การไปเป็นลูกบุญธรรมคนอื่นแล้ว บาง
คนก็รู้จักพ่อแม่ที่แท้จริงของตนเองได้เร็ว บาง
คนช้า บางคนก็ไม่รู้จักเลย เป็นเพราะสร้าง
กรรมมาต่างกันอย่างไร
แม้ว่าน้องชายไปเป็นลูกบุญธรรมของ
คนอื่นแล้ว ก็ยังได้อาศัยอยู่ร่วมกับพ่อแม่ที่แท้
จริง แต่บางคนไปเป็นลูกบุญธรรมแล้ว ก็ไม่ได้
อยู่กับพ่อแม่ที่แท้จริงของตน เพราะทำกรรม
ต่างกันอย่างไร
คุณครูไม่ใหญ่
น้องชายกว่าจะรู้ว่าใครเป็นพ่อแม่ที่แท้
จริงก็ตอนอายุ ๖ ขวบ เพราะในอดีตเวลางอน
กับพ่อแม่ แต่คนละคู่กับปัจจุบันนะ มักจะพูด
ว่า “ชาติต่อไปขอให้ไปเป็นลูกคนอื่น” แต่ตอน
หลังได้มาขอขมาท่าน รวมกับบุญกรรมที่ผูก
กับป้ามา คือ ป้าและน้องชายในอดีตก็เคย
เป็นแม่ลูกกัน เวลาดีกันก็อธิษฐานว่า “ขอให้
ได้เกิดเป็นแม่ลูกกันอีก” แต่เวลางอนกัน ก็
อธิษฐานว่า “อย่าได้เกิดมาเป็นแม่ลูกกันอีก”
สลับกันไปมาเรื่อยๆ
ปัจจุบันป้าและลูกบุญธรรมมีปากเสียง
กันบ่อยๆ ก็เป็นผังเดิมดังกล่าว และเป็นกรรม
เก่าของป้าที่เคยเถียงพ่อแม่และผู้หลักผู้ใหญ่
ไว้มาส่งผล จะแก้ไขก็ต้องเป็นกัลยาณมิตร
ให้น้องชาย โดยชี้โทษให้น้องชายเห็น และ
แนะนำให้ป้ากับน้องชายสร้างบุญร่วมกันด้วย
การไปเป็นลูกบุญธรรมคนอื่นและต่อ
มาได้รู้จักพ่อแม่แท้จริงได้เร็วเพราะภายหลัง
ได้มาขอขมาท่านทั้งสองเร็ว ส่วนที่ได้รู้จัก
พ่อแม่แท้จริงได้ช้าเพราะมาขอขมาช้า ส่วน
ที่ไม่รู้จักพ่อแม่แท้จริงเลยเพราะไม่ได้มาขอ
ขมาท่าน
แม้น้องชายไปเป็นลูกบุญธรรมของคน
อื่นแล้ว แต่ยังได้อยู่ร่วมกับพ่อแม่ที่แท้จริง
เพราะในอดีตเวลางอนก็มักจะบอกว่า “จะ
ไปเกิดเป็นลูกของคนอื่น” แต่พอเวลาดีก็
“ขอมาเกิดอยู่กับพ่อแม่อีก” ส่วนผู้ที่ไม่ได้มา
อยู่กับพ่อแม่อีก เพราะกรรมที่ไม่ได้กลับมา
ขอขมาท่านมาส่งผล
๑ กุมภาพันธ์ พ.ศ. ๒๕๕๐
๒๑ ที่โหล่ของบ้าน
ลูกเกิดมาในตระกูลที่ทุกคนประสบ
ความสำเร็จในชีวิตและหน้าที่การงาน เวลา
เรียนทุกคนต้องเรียนได้ที่ ๑ เพราะคุณพ่อ
คุณแม่และพี่สาวเป็นอย่างนั้น ทุกท่านฉลาด
ไอคิวสูงมาก แต่ตัวลูกผลสอบมีแต่เกือบตก
ได้ที่ ๒๐ - ๓๐ ทุกครั้ง ตัวลูกจึงเหมือนแกะดำ
เป็นผู้แพ้ที่อยู่ท่ามกลางผู้ชนะ ต้องอยู่อย่าง
ยากลำบากใจนัก
เหตุใดลูกจึงได้เกิดกับพ่อแม่ที่ฉลาด แต่
ลูกฉลาดน้อยกว่าพ่อแม่พี่น้องทุกคนคะ
คุณครูไม่ใหญ่
ตัวลูกได้เกิดกับพ่อแม่ที่ฉลาด แต่ตัวลูก
ฉลาดน้อยกว่าพ่อแม่พี่น้องทุกคน เพราะใน
อดีตชอบสนับสนุนให้คนอื่นเรียน แต่ตัวเอง
ไม่ชอบเรียน และไม่ค่อยได้อธิษฐานให้ตัว
เองมีปัญญา อีกทั้งยังมีเศษกรรมสุรามาส่งผล
ด้วยจึงทำให้ฉลาดน้อย อีกทั้งยังมีชาติหนึ่งที่
ตัวเองฉลาดมาก แต่มักชอบดูถูกคนที่ฉลาด
น้อยกว่า กรรมที่ดูถูกเขากับกรรมสุรา และ
ไม่ค่อยได้อธิษฐานให้ตัวเองมีปัญญามารวม
ส่งผลในชาตินี้
๘ กุมภาพันธ์ พ.ศ. ๒๕๕๐
๒๒ คุณแม่ไอคิวสูง
คุณแม่เป็นลูกคนที่สอง ในจำนวนพี่
น้อง ๕ คน ซึ่งเป็นหญิงล้วน มีฐานะดี แถมยัง
สวย ฉลาด เรียนเก่ง คุณแม่เคยไปเช็กไอคิว
ทำเอาคุณหมอตกใจ เพราะไอคิวสูงถึง ๑๗๐
(ขณะที่คนทั่วไปอยู่ที่ ๘๕ - ๑๑๕)
คุณแม่ทำกรรมมาอย่างไร ถึงได้ฉลาด
ไอคิวสูง เกิดมาในครอบครัวฐานะดีแต่ชีวิต
คู่กลับล้มเหลว
คุณแม่ช่วยเหลือพี่น้องทุกคนแต่ไม่ค่อย
มีใครนึกถึงบุญคุณท่าน คนที่รักและเกื้อกูล
ท่านกลับเป็นเพื่อนๆ ไม่ใช่พี่น้อง เป็นเพราะ
เหตุใดคะ
คุณครูไม่ใหญ่
คุณแม่ฉลาด ไอคิวสูง เกิดมาในครอบ
ครัวฐานะดีแต่กลับมีชีวิตคู่ล้มเหลว เพราะ
ในอดีตท่านใฝ่การศึกษา ได้สั่งสมบุญปัญญา
บารมี เมื่อทำบุญแล้วมักอธิษฐานว่าขอให้
มีปัญญา อีกทั้งไม่มีกรรมสุรา และได้ทำ
ทานบารมีอย่างสม่ำเสมอ แต่ชีวิตคู่ล้มเหลว
เพราะกรรมกาเมฯ เจ้าชู้สมัยเป็นผู้ชายที่
ฉลาด เช่นเดียวกับสามีในปัจจุบันที่ทำกับ
คุณแม่ เป็นภาพในอดีตของท่าน
คุณแม่ช่วยเหลือพี่น้องทุกคน แต่ไม่มี
ใครนึกถึงบุญคุณท่านนั้น ก็เป็นบุญสงเคราะห์
ญาติของท่าน ก็ให้ท่านนึกว่าท่านเป็นผู้ให้
อย่างไร้ข้อแม้ สักวันหนึ่งความดีที่ทำไว้ก็จะ
ส่งผล อีกทั้งพี่น้องทุกคนก็รู้และซาบซึ้งในบุญ
คุณของท่านแต่ไม่ได้แสดงออกเท่านั้น
คนที่รักและเกื้อกูลท่านกลับเป็น
เพื่อนๆ ไม่ใช่พี่น้อง เพราะในอดีตท่านมักจะ
ทำดีกับเพื่อนฝูงมากกว่าพี่น้องในครอบครัว
ดังนั้นชาตินี้ก็มาเจออย่างนี้บ้าง ให้ทำดีต่อไป
อีก เพราะเป็นบุญของเราในฐานะผู้ให้
๘ กุมภาพันธ์ พ.ศ. ๒๕๕๐
๒๓ อิ๊กซี่ (ICSI)
ลูกมีปัญหาเรื่องมีบุตรยาก แต่งงาน
มา ๘ ปีแล้ว อายุใกล้เลขสี่เข้าไปทุกทีแต่ก็
ยังไม่มีบุตร เราสองสามีภรรยาได้ไปปรึกษา
แพทย์ คุณหมอแนะนำให้ใช้เทคโนโลยีสมัย
ใหม่เข้าช่วย โดยวิธีอิ๊กซี่ คือ ผสมเชื้อภายนอก
จนเซลล์แบ่งตัวเป็นตัวอ่อน แล้วจึงใส่เข้าไป
ในมดลูก ในที่สุดลูกก็ได้ลูกสาวสมใจค่ะ
เซลล์ที่เกิดการผสมกันภายนอก จน
แบ่งตัวเป็นตัวอ่อน และพร้อมจะใส่เข้าไป
ในมดลูก จะถือว่ามีชีวิตหรือไม่ มีปฏิสนธิ
วิญญาณแล้วหรือยัง ถ้ายัง ปฏิสนธิวิญญาณ
มาในตอนไหนคะ
ลูกเคยบริจาคตัวอ่อนที่เหลือจากการ
ทำอิ๊กซี่ครั้งแรกไป ขณะนี้ตัวอ่อนที่บริจาค
ได้ถูกนำไปใช้งานหรือถูกทำลายไปแล้วคะ
และจะถือว่าเป็นบาปเหมือนการทิ้งลูกหรือ
ทำแท้งไหมคะ
คุณครูไม่ใหญ่
เซลล์ที่เกิดจากการผสมกันภายนอก
จนแบ่งเป็นตัวอ่อน และพร้อมที่จะใส่เข้าไป
ในมดลูก ถือว่ามีชีวิตแต่ไม่มีจิตใจ เพราะยัง
ไม่มีปฏิสนธิวิญญาณ
ปฏิสนธิวิญญาณจะมาเมื่อได้ฝังตัว
ในมดลูกแล้ว พอถูกส่วน ดวงบุญดวงบาป
ของบิดามารดาที่มีกรรมเสมอกันกับปฏิสนธิ
วิญญาณก็จะดึงดูดให้มาเกิด โดยผ่านทาง
บิดามาสู่มารดาทางปากช่องจมูก หญิงซ้าย
ชายขวา หรือเข้าทางมารดาเลย
ลูกเคยบริจาคตัวอ่อนที่เหลือจากการ
ทำอิ๊กซี่ครั้งแรก ขณะนี้ตัวอ่อนที่บริจาคได้
ถูกนำไปใช้งานแล้ว ส่วนปฏิสนธิวิญญาณที่
จะเกิดขึ้นนั้น ก็ขึ้นอยู่กับบุญบาปของมารดา
บิดาใหม่ ซึ่งไม่เกี่ยวกับตัวลูกแล้ว
การเกิดด้วยวิธีการดังนี้จะต้องอาศัย
กายมนุษย์เป็นตัวดึงดูดปฏิสนธิวิญญาณ
ถ้าตัวอ่อนถูกทำลายไปแล้ว ไม่ถือเป็นบาป
เพราะมีแค่ชีวิตแต่ไม่มีจิตใจหรือดวงวิญญาณ
๑๑ มีนาคม พ.ศ. ๒๕๔๙
๒๔ แพ้ท้องอยากดื่มเหล้า
ตอนที่ตั้งท้องลูกสาวคนที่สาม ลูกรู้สึก
แพ้ท้อง มีอาการอยากดื่มแต่เหล้าเบียร์ และ
ได้ซื้อมาดื่มเรื่อยๆ จนกระทั่งคลอด
การที่ลูกมีอาการเช่นนี้ เป็นเพราะกรรม
ส่วนตัวของลูก หรือเป็นกรรมของลูกสาวที่ส่ง
ผลถึงตัวลูก แล้วลูกในท้องจะมีวิบากกรรมที่
แม่ดื่มเหล้าเบียร์ด้วยหรือไม่คะ
คุณครูไม่ใหญ่
ตอนท้องลูกสาวคนที่สาม ลูกอยากดื่ม
แต่เหล้าเบียร์ เพราะวิบากกรรมของลูกและ
ลูกสาวร่วมกันในอดีต ที่ชอบชวนคนมาเลี้ยง
เหล้าสังสรรค์กันบ่อยๆ มาส่งผล
ลูกที่อยู่ในท้องก็ไม่มีวิบากกรรมใน
การที่แม่ดื่มน้ำเมา เพราะกรรมที่ลูกในท้อง
ชอบเลี้ยงเหล้าคนอื่น ได้บันดาลให้แม่อยาก
ดื่มน้ำเมา กอปรกับแม่ก็มีกรรมร่วมกันดัง
กล่าวด้วย
ที่แม่ดื่มแม่ก็จะมีวิบากกรรมสุรา แพ้
ท้องอย่างอื่นก็มีตั้งเยอะแยะ อยากจะไปกิน
อะไรก็ไปกินเถอะ แต่มาดื่มน้ำเมาก็ทำให้มี
วิบาก เพราะฉะนั้นให้สั่งสมบุญให้มากๆ แล้ว
อธิษฐานจิตให้พ้นจากวิบากกรรมนี้
๗ พฤศจิกายน พ.ศ. ๒๕๔๘
๒๕ คลอดก่อนกำหนด
ทำไมลูกจึงคลอดก่อนกำหนด ๓ เดือน
และกรรมอะไรที่ทำให้คุณแม่คลอดลูกก่อน
กำหนดคะ
คุณครูไม่ใหญ่
ตัวลูกคลอดก่อนกำหนด ๓ เดือน
เพราะกรรมในอดีตชาติ ชาติหนึ่งตัวลูกและ
คุณแม่ได้เคยเป็นเพื่อนกัน ในชาตินั้นคุณแม่
ได้เกิดตั้งครรภ์กับชายหนุ่มคนหนึ่งขึ้นมา จึง
ได้มาปรึกษาตัวลูกซึ่งเป็นเพื่อนในชาตินั้นว่า
อยากจะทำแท้ง ตัวลูกก็เลยจัดหายาให้กิน
เป็นชุดๆ แต่พอกินไปได้ ๑ - ๒ ชุด คุณแม่ก็
เกิดความคิดว่า ไม่อยากทำแท้ง จึงได้คุยกัน
น่าจะเอาลูกไว้ จึงเลิกกินยาชุดนั้น แต่ก็มีผล
ให้เด็กคลอดออกมาก่อนกำหนดแต่ไม่ตาย
กรรมนี้ผูกกันไว้ ทำให้เพื่อนคนนั้นเมื่อ
มาเป็นแม่ของตัวลูกในชาตินี้ และตัวลูกเข้าไป
สู่ครรภ์ของแม่ จึงทำให้คลอดก่อนกำหนด
อีกทั้งบุญที่ลูกเคยทำกับหมู่คณะมาช่วยเอา
ไว้ด้วย ทำให้รอดจากความตาย
๕ เมษายน พ.ศ. ๒๕๕๐
๒๖ แท้งลูก ๕ ครั้ง
บุพกรรมใดที่ทำให้ลูกแท้งถึง ๕ ครั้ง
และบุญใดลูกถึงสามารถมีลูกได้สำเร็จ ๑ คน
เหตุใดขณะตั้งท้องลูกคนที่ ๖ ครรภ์ถึงเป็นพิษ
ความดันขึ้นสูงมาก ลูกชายคนที่มาเกิดกับ
ลูกมีบุพกรรมร่วมกันมาอย่างไร และลูกชาย
มีบุญใด ทำให้หลังคลอดจึงปกติแข็งแรงและ
เลี้ยงง่ายมากคะ
คุณครูไม่ใหญ่
ตัวลูกแท้งถึง ๕ ครั้ง เพราะกรรมใน
อดีต ตัวลูกมีสามี ต่อมาสามีในชาตินั้นมี
ภรรยาน้อย แล้วสามีก็นำภรรยาน้อยมาไว้
ในบ้านด้วยจนภรรยาน้อยตั้งครรภ์ ตัวลูก
เองในชาตินั้นก็แกล้งเอายาที่ทำให้แท้งไปใส่
ในอาหารให้ภรรยาน้อยของสามีกินจนแท้ง
ถึง ๕ ครั้ง วิบากกรรมดังกล่าวมารวมส่งผล
ตัวลูกเองมีลูกสำเร็จได้ ๑ คน เพราะใน
ชาตินั้น ต่อมาภรรยาน้อยไหวตัวทัน จึงกลับ
ไปอยู่บ้านเดิมของพ่อแม่ และก็ตั้งครรภ์ได้
สำเร็จ ดังนั้นการตั้งครรภ์ครั้งที่ ๖ ของลูกจึง
เป็นผลสำเร็จ เพราะไม่ได้ทำให้การตั้งครรภ์
ครั้งที่ ๖ ของภรรยาน้อยในชาตินั้นตกไป
กอปรกับอธิษฐานขอบารมีธรรมของหลวงปู่
วัดปากน้ำคุ้มครองด้วย จึงทำให้ประสบความ
สำเร็จในการตั้งครรภ์ครั้งที่ ๖
ขณะตั้งท้องคนที่ ๖ ครรภ์เป็นพิษและ
ความดันขึ้นสูงมาก เพราะในชาตินั้นแม้
ภรรยาน้อยของสามีจะกลับไปอยู่บ้านเดิม
และตั้งครรภ์ได้สำเร็จในครั้งที่ ๖ แล้วก็ตาม
แต่ในใจลูกในชาตินั้นก็มีจิตปรารถนาร้าย
อยากให้เขาแท้งอยู่เสมอ แค่จิตปรารถนานะ
วิบากกรรมนี้จึงมาส่งผลให้ตัวลูกขณะตั้งท้อง
ลูกคนที่ ๖ ครรภ์จึงเป็นพิษและความดันสูง
มีความทุกข์ทรมานในการตั้งครรภ์มาก
ลูกชายที่มาเกิดในชาตินี้ ชาตินั้นก็เป็น
ลูกชายของตัวลูกเองที่ได้ช่วยแม่นำอาหารไป
ให้ภรรยาน้อยของพ่อกิน คือเป็นผู้ร่วมงาน
จนทำให้ภรรยาน้อยแท้งถึง ๕ ครั้งดังกล่าว
แต่ภายหลังที่คลอดออกมาแล้ว ลูกชายก็เป็น
ปกติ แข็งแรง และเลี้ยงง่าย เพราะมีบุญที่เคย
บวชในระยะสั้นในพระพุทธศาสนา บวชแล้ว
ก็ตั้งใจบำเพ็ญสมณธรรมมาคุ้มครอง
๑๗ พฤษภาคม พ.ศ. ๒๕๕๐
๒๗ ทำแท้ง
ลูกเคยทำแท้ง ๒ ครั้ง จะแก้ไขวิบาก
กรรมอย่างไร ลูกได้ขอขมาเด็กทั้งสองที่
ทำแท้งไป เขารับรู้ไหม ตอนนี้เขาไปอยู่ที่ไหน
คุณครูไม่ใหญ่
ลูกจะแก้ไขวิบากกรรมที่เคยทำแท้งมา
๒ ครั้ง ก็มีอยู่ทางเดียว คือ สร้างบุญทุกบุญ
ให้มากๆ ทั้งทาน ศีล ภาวนา แล้วอุทิศส่วน
กุศลไปให้ลูกที่ถูกทำแท้ง ให้ทำบุญบ่อยๆ
แล้วอธิษฐานอย่าได้มีวิบากกรรมกันเลย
ส่วนลูก ๒ คน ที่ถูกทำแท้งก็เป็นกรรม
เก่าของเขาที่เคยทำแท้งมาก่อน และก็ตาย
เกิดแบบถูกทำแท้งมาหลายรอบแล้ว แต่เป็น
กรรมใหม่ของลูก
๔ กรกฎาคม พ.ศ. ๒๕๔๘
๒๘ เลี้ยงน้องสาวเหมือนลูก
ลูกมีน้องสาวคนหนึ่ง ซึ่งลูกต้องเลี้ยงดู
เขาเหมือนลูก แม้ว่าเขามีครอบครัวแล้ว ก็ยังต้อง
ส่งเสียทุกอย่างให้ทั้งครอบครัว และดูเหมือน
น้องสาวจะไม่ขวนขวายทำงานอะไรเลย
ลูกกับน้องสาวเคยทำกรรมใดกันไว้ ลูก
จะต้องดูแลเขาไปอีกนานไหมคะ
คุณครูไม่ใหญ่
ลูกต้องดูแลน้องสาวเหมือนดูแลลูก
ทั้งๆ ที่เขาก็มีครอบครัวแล้ว เพราะน้องสาว
คนนี้ในอดีตก็คือลูกสาวของลูก ซึ่งชาตินั้นลูก
ก็รักและตามใจเขามาก คล้ายๆ ที่ตามใจใน
ชาตินี้ จึงทำให้เขาไม่ขวนขวายในการทำงาน
เพราะมีพี่สาวคอยเลี้ยงดูอยู่แล้ว สู้ขอพี่สาว
ดีกว่า ง่ายดี ไม่ต้องไปทำมาหากิน
ลูกต้องฝึกให้เขาเห็นคุณค่าของเงิน
ด้วยการให้เขาทำงานก่อน แล้วจึงค่อยให้เงิน
อย่าให้ง่ายๆ เหมือนปัจจุบัน ดังภาษิตจีน
ที่ว่า อย่าเพียงแค่ให้ปลาเขาไปกินเท่านั้น แต่
จงสอนให้เขารู้จักจับปลากินเองด้วย
๗ กุมภาพันธ์ พ.ศ. ๒๕๔๘
๒๙ มีลูกปัญญาอ่อน
บุพกรรมใดทำให้ลูกสาวคนโตของผม
ปัญญาอ่อน ชอบทำร้ายตัวเองและผู้อื่น และ
บุพกรรมใดเขาต้องมาเป็นลูกของเราทั้งสอง
จะมีวิธีการช่วยเหลือลูกสาวและแก้ไขผังชีวิต
ของเราทั้งสองได้อย่างไร
คุณครูไม่ใหญ่
ลูกสาวคนโตปัญญาอ่อน ชอบทำร้าย
ตัวเองและผู้อื่น เพราะกรรมในอดีตชาติที่เกิด
เป็นผู้ชาย ชอบดื่มเหล้า เจ้าชู้ เมื่อเมาแล้ว
ชอบอาละวาดทุบตีชกต่อยผู้อื่น อีกทั้งชอบ
มอบสุราให้เป็นของกำนัลแก่คนที่ค้าขายด้วย
กันได้ตามมาส่งผล
ลูกและภรรยามีวิบากกรรม คือชอบ
มอบของกำนัลด้วยสุราแก่ผู้ที่ค้าขายด้วยเป็น
ประจำมาส่งผล กรรมนี้ก็เลยไปดึงดูดให้ได้
ลูกสาวที่มีกรรมดังกล่าวมาเกิด จะแก้ไขก็
ให้หมั่นสั่งสมบุญทุกบุญ ทั้งทาน ศีล ภาวนา
เป็นต้น ให้มากๆ แล้วอธิษฐานจิตบ่อยๆ ให้
พ้นจากวิบากกรรมนี้ อีกทั้งอย่าได้ไปเลี้ยง
เหล้าใครเด็ดขาด ให้เททิ้งและทำลายขวด
เสียจะดีที่สุด
๒๙ ตุลาคม พ.ศ. ๒๕๔๘
๓๐ น้าเขยคนใหม่
น้าเขยเคยทำงานอยู่โรงสุรา มีหน้าที่
ต้มและผสมสุรารวม ๓๖ ปี สมัยหนุ่มๆ
ทำงานอยู่โรงงานยาฝิ่น นอกจากนี้น้าเขยยัง
เล่นการพนันทุกชนิด ไม่ว่าจะเป็นไพ่ ถั่วโป
ไฮโล ลูกเต๋า ตีไก่ กัดปลา หวยใต้ดินบนดิน
ลูกเคยบอกบุญน้าเขยให้สร้างองค์พระ
ธรรมกายประจำตัว น้าเขยได้มาวัดและได้
ถวายปัจจัย หลังจากกลับไปก็ชื่นชมหลวงพ่อ
ชื่นชมวัด ไปที่ไหนก็จะพูดแต่สิ่งดีงามของ
หลวงพ่อของวัดพระธรรมกายให้พรรคพวก
ญาติมิตรฟัง
ตอนนี้น้าเขยเปลี่ยนเป็นคนละคน
อบายมุขทุกชนิดเลิกหมดแล้วครับ ทำบุญทุก
บุญ ตักบาตรพระ สวดมนต์ นั่งสมาธิทุกวัน
น้าเขยทำกรรมอะไรมาจึงมีชีวิตที่
พัวพันกับสิ่งเสพติดและอบายมุขทุกชนิด
ตั้งแต่วัยหนุ่ม และต้องทำบุญอะไรเพิ่ม จึงจะ
ลบล้างกรรมที่ท่านทำมาให้เบาบางลงได้ครับ
คุณครูไม่ใหญ่
น้าเขยมีกรรมคบคนพาลทั้งในอดีตและ
ปัจจุบัน คบคนเช่นไรก็เป็นเช่นนั้น และติด
นิสัยเดิมข้ามชาติมาด้วย เป็นแชมป์พนันทั้ง
อดีตและปัจจุบัน และเคยไปอยู่นรกขุมพนัน
มาแล้วด้วย แต่บุญเก่าตามมาทัน จึงมาเจอ
กัลยาณมิตร แล้วทำให้ท่านพ้นจากสิ่งไม่ดี
มาได้ ให้ทำบุญทุกบุญ ทั้งทาน ศีล ภาวนา
ให้มากๆ ก็จะพ้นวิบากกรรมนี้
๒๗ ตุลาคม พ.ศ. ๒๕๔๖
๓๑ ลูกบังเกิดเกล้า
ลูกสาวคนโตตั้งแต่เล็กชอบเอะอะงอแง
ไม่ว่าจะใช้ไม้อ่อนไม้แข็งก็ปราบเธอไม่สำเร็จ
เธอเป็นคนแข็งกร้าวและไม่ยอมคน แต่เธอ
เข้ากับเพื่อนๆ ได้ดีมาก คนอื่นล้วนชื่นชม
เธอว่าเป็นเด็กดี
แต่เมื่อตัวลูกอยู่ด้วย เธอจะคอยพูดจา
เหน็บแนมทำร้ายจิตใจลูกเสมอ แต่ก็มีบาง
ครั้งเมื่อเธออารมณ์ดีก็จะพูดและยิ้มกับลูก
บ้าง
เดิมทีเธอจะสนิทกับคุณพ่อและน้อง
สาวมาก แต่เมื่อปี พ.ศ. ๒๕๔๓ เธอเรียนจบ
ปริญญาตรี และทำงานเป็นผู้กำกับรายการ
โทรทัศน์
ครั้งหนึ่งคุณพ่อของเธอทำสคริปต์ราย
การโทรทัศน์ของเธอหล่นหาย แม้ภายหลัง
คุณพ่อจะขอโทษเธอหลายครั้ง แต่เธอกลับ
ไม่ยอมให้อภัย และตั้งแต่นั้นเป็นต้นมา เธอ
มองพวกเราอย่างคนไม่รู้จักกัน แม้จะเดิน
สวนกันเธอก็มองอย่างไม่ไยดี ลูกเคยถามเธอ
ถึงสาเหตุและร้องไห้พร้อมกับพูดจาขอร้อง
เธอ แต่เธอยังคงใจหินไม่เปลี่ยน ไม่สนใจไยดี
พ่อแม่และน้องสาวของเธอ
ทำไมลูกสาวคนโตของลูกจึงมีนิสัย
แข็งกร้าว มักจะเข้ากับลูกไม่ได้ เมื่อโตขึ้นเธอ
ก็ยังมีปัญหากับพ่อของเธออีก
ลูกและสามีมีวิบากกรรมอะไรกับ
ลูกสาวคนโตหรือไม่ วิบากกรรมนี้ยังมีผลถึง
ชาติหน้าไหม ควรแก้ไขอย่างไร
และลูกสาวจะได้รับผลกรรมนี้อย่างไร
บ้างคะ ถ้าผู้เป็นพ่อแม่ไม่ถือโทษให้อโหสิแก่
เธอ เธอจะได้รับวิบากกรรมอย่างไรคะ
คุณครูไม่ใหญ่
เหตุที่ลูกสาวคนโตของลูกมีนิสัยแข็ง
กร้าว มักเข้ากับตัวลูกไม่ได้ เพราะกรรมใน
ปัจจุบันที่ตัวลูกเองก็เคยเถียงมารดาในชาตินี้
นี่แหละ ลูกแอปเปิ้ลก็เป็นแอปเปิ้ล และในอดีต
มีอยู่ชาติหนึ่งที่ตัวลูกเองเคยแข็งกร้าวใส่
มารดาตนเองเสมอๆ คล้ายๆ กับลูกสาวใน
ชาตินี้ กรรมที่เถียงพ่อเถียงแม่จึงดึงดูดเอาคน
ที่เคยทะเลาะกันมาเกิดร่วมด้วย
เรื่องมีอยู่ว่า ในชาติหนึ่งที่ตัวลูกและ
สามีได้เป็นสามีภรรยากันเหมือนในชาตินี้
ชาตินั้นลูกสาวได้เกิดเป็นเพื่อนบ้าน มีบ้าน
ติดๆ กัน ในช่วงแรกก็คบหาช่วยเหลือสนิท
สนมกันดี แต่มาภายหลังตัวลูกเองเกิดระแวง
หึงหวง กลัวสามีจะไปชอบเพื่อนบ้านคนนี้ จึง
เริ่มพูดเหน็บแนมจนทะเลาะกัน สามีก็ยืนยัน
บอกว่า ไม่มีอะไร แต่แม่บ้านไม่เชื่อ เพื่อนบ้าน
หรืออดีตของลูกสาวในชาตินั้นโกรธ เลยหา
เรื่องทะเลาะกับสามีของลูกไปด้วย และก็ผูก
โกรธกันมาข้ามชาติ
สิ่งที่ลูกจะต้องทำ คือให้ลูกอโหสิกรรม
ให้เขา หมั่นทำบุญให้เขา ใส่ชื่อเขา แล้ววิบาก
กรรมจะค่อยๆ จางเบาบางลง เพราะถ้าหาก
ยังผูกโกรธอาจมีผลถึงชาติต่อไปได้
ลูกสาวคนโตก็จะได้รับผลกรรมเหมือน
กับที่ทำกับพ่อแม่เอาไว้ เมื่อเธอมีลูกก็จะ
ถูกลูกทำเช่นนี้บ้าง ถึงพ่อแม่ไม่ถือโทษให้
อโหสิแก่เธอ วิบากก็ลดลงบ้าง แต่ไม่หมดนะ
เพราะยังต้องได้รับผลของการกระทำต่อไป
อีกหลายชาติ และหากไปแต่งงานมีลูกก็จะ
เจอลูกอย่างนี้ ถ้าเธอไม่แต่งงานมีลูกน้องก็
จะเจอลูกน้องอย่างนี้เหมือนกันจ้ะ
๓๐ สิงหาคม พ.ศ. ๒๕๕๐
๓๒ ลูกสาวก้าวร้าว
ทำไมลูกสาวของลูกมีอาการก้าวร้าว
มาก ชอบหยิกและตบตีคะ ชาตินี้เขามีสิทธิ์
หายไหมและเขามีบุญพอจะเลี้ยงตัวเองได้
ไหมคะ
คุณครูไม่ใหญ่
ลูกสาวมีอาการก้าวร้าวมากชอบ หยิก
และตบตีเพราะกรรมสุราที่เมาแล้วชอบ
อาละวาดในอดีตชาติและก็พูดคำหยาบ เป็น
นิสัยที่ติดมาข้ามชาติจ้ะ
ชาตินี้คงจะหายยากเพราะวิบากกรรม
ยังหนาอยู่ แต่ว่าเขามีบุญในระดับพอดูแล
ช่วยเหลือตัวเองได้บ้าง แต่ยังไม่ถึงขนาด
เลี้ยงดูตัวเองได้ ให้ค่อยๆ นำลูกสาวไปทำ
บุญบ่อยๆ บุญนี้ก็จะได้ไปตัดรอนวิบากกรรม
ให้หนักเป็นเบา เบาเป็นหายเป็นชาติสุดท้าย
จ้ะ นี่คนออกกฎแห่งกรรมเข้ามายุ่งเลยบังคับ
ให้สร้างกรรมทางกาย วาจา ใจแล้วก็มีวิบาก
เป็นผลรองรับ
๑๒ พฤศจิกายน พ.ศ. ๒๕๔๘
๓๓ ไม่มีแม่ให้กอด
ลูกเกิดมาในครอบครัวอบอุ่น แต่โชค
ร้ายที่กลับไม่มีโอกาสได้รับความอบอุ่นนั้น
เพราะตั้งแต่ตัวลูกอายุ ๓ เดือน คุณแม่ก็
ป่วยเป็นวัณโรค ซึ่งเป็นโรคที่ไม่เคยมีมาก่อน
ในประเทศนอร์เวย์ เพื่อป้องกันการติดเชื้อ
ลูกจึงถูกส่งไปอยู่ในสถานรับเลี้ยงเด็ก
บุพกรรมใดทำให้ลูกต้องเติบโตใน
สถานรับเลี้ยงเด็ก ไม่ได้รับความอบอุ่นจาก
แม่เหมือนคนอื่น และเพราะเหตุใดจึงย้ายที่
อยู่ถึง ๑๒ ครั้ง
คุณครูไม่ใหญ่
ลูกต้องเติบโตในสถานรับเลี้ยงเด็ก ไม่
ได้รับความอบอุ่นเหมือนคนอื่นๆ เพราะ
ในอดีตตัวลูกมีอาชีพเพาะพันธุ์ลูกสัตว์ขาย
เช่น พันธุ์ปลา ทำให้แม่ลูกแยกจากกันบ่อยๆ
หลายๆ ครั้งเพราะเป็นอาชีพมารวมส่งผล
ต้องย้ายที่อยู่ถึง ๑๒ ครั้ง เพราะอีก
ชาติหนึ่งในอดีต ได้เห็นเพื่อนของตนมีโอกาส
ติดตามบิดามารดาย้ายไปตามเมืองต่างๆ ก็
เลยมีความคิดว่า ชาตินี้เราไม่ได้ไปที่ไหนเลย
จึงตั้งความปรารถนาว่าภพชาติต่อไปขอให้ได้
ย้ายไปตามเมืองต่างๆ เช่นเดียวกับเพื่อนของ
ตนบ้าง จะได้ท่องเที่ยวไปในหลายๆ แห่ง นึก
อย่างนี้ซ้ำๆ ผังนี้จึงติดตัวมาให้สมปรารถนา
ในชาตินี้
๒๘ กรกฎาคม พ.ศ. ๒๕๕๐
๓๔ ไม่เลี้ยงดูบิดามารดา
พี่สาวแต่งงานกับสามีคนจีนมีฐานะดี
แต่งแล้วก็ไปอยู่บ้านสามีซึ่งอยู่ไม่ไกลจาก
บ้านคุณพ่อคุณแม่มากนัก สามารถเดินไป
หากันได้สบาย วันหนึ่งพี่เขยตีลูกของตัวเอง
ด้วยสาเหตุที่ลูกอยากกินขนม คุณแม่ของลูก
รู้เข้าก็โมโหที่หลานถูกตี คุณแม่กับพี่เขยก็เลย
ทะเลาะกัน
ส่วนพี่สาวก็เข้าข้างพี่เขยพลอยทะเลาะ
กับคุณแม่ไปด้วย นับจากวันนั้นมา พี่สาวก็ไม่
สนใจไปดูแลคุณพ่อคุณแม่อีกเลยจนตลอด
ชีวิต
พี่สาวของลูกมีอัธยาศัยข้ามชาติมา
อย่างไรจึงไม่สนใจดูแลคุณพ่อคุณแม่ ทั้งๆ
ที่บ้านอยู่ใกล้กัน อีกทั้งยังไม่สงเคราะห์ญาติ
ในยามที่เดือดร้อนด้วย พี่สาวจะได้รับวิบาก
กรรมนี้อย่างไรบ้างคะ
คุณครูไม่ใหญ่
พี่สาวของลูกไม่ยอมดูแลคุณพ่อคุณแม่
เลยอีกทั้งไม่สงเคราะห์ญาติกันในยามที่เดือด
ร้อนด้วย เพราะความตระหนี่ เห็นแก่ตัวที่
ติดมาข้ามชาติ ก็จะทำให้มีวิบากคือชีวิตจะ
ลำบากยากจน ไร้คนดูแล ไม่ว่าจะเป็นญาติ
พี่น้องหรือใครก็ตาม
๗ กุมภาพันธ์ พ.ศ. ๒๕๕๐
๓๕ สามีอดีตนายพราน
สามีของลูกมีอาชีพครูเป็นคนดี ใจกว้าง
ชอบช่วยเหลือคน ใครเดือดร้อนก็จะช่วยหมด
แต่เขามีงานอดิเรกคือเป็นนายพราน พอถึง
วันหยุดเสาร์อาทิตย์ เขาจะไปล่าหมูป่า เก้ง
ไก่ป่า แต่ปัจจุบันเขาเลิกแล้วค่ะ เพราะดู
DMC ได้ศึกษาความจริงของชีวิตจากคุณครู
ไม่ใหญ่
ในอดีตชาติสามีของลูกเคยเป็นนาย
พรานมาหรือไม่ ชาตินี้ถึงได้ชอบล่าสัตว์ในวัน
หยุด เขาจะต้องทำอย่างไร จึงจะแก้ไขวิบาก
กรรมนี้ได้คะ
คุณครูไม่ใหญ่
ในอดีตชาติสามีของลูกเคยเป็นนาย
พรานจริงๆ นิสัยเก่าติดมา และที่สำคัญ
สามีของลูกเคยตกลงไปในมหานรกขุมที่ ๑
ขุมปาณาติบาต เพราะการเป็นนายพรานนี่
แหละ
พอขึ้นมาแล้วก็มารับทัณฑ์ทรมานที่
อุสสทนรก ยมโลก แล้วก็มาเกิดเป็นสัตว์กิน
เนื้อที่ชอบล่าสัตว์อื่นเป็นอาหาร
พอพ้นจากตรงนั้นก็ไปเป็นสัตว์กินหญ้า
ไปเป็นเป้าให้ทั้งคนและสัตว์อื่นล่า เพิ่งจะได้
กลับมาเป็นมนุษย์เมื่อไม่กี่ชาตินี้เอง
ตอนนี้สามีกำลังเริ่มเข้าไปสู่วงจรเดิมที่
จะกลับไปสู่มหานรกอีกครั้ง
ดังนั้นต้องบอกให้เขาหยุดล่าสัตว์อย่าง
เด็ดขาด แล้วมุ่งหน้าทำทาน รักษาศีล เจริญ
ภาวนาอย่างจริงจัง ต้องหาพระในตัวให้เจอ
จึงจะพ้นได้
๙ สิงหาคม พ.ศ. ๒๕๕๐
๓๖ แม่ชอบฆ่าสัตว์ทำอาหาร
คุณแม่เป็นคนเจ้าอารมณ์ ขี้โมโห ชอบ
ทานอาหารที่ต้องฆ่าสัตว์สดๆ จึงจะอร่อย
ลูกพยายามบอกให้ท่านเลิกเบียดเบียนชีวิต
สัตว์ที่มาทำอาหาร แต่คุณแม่บอกว่ามันเกิด
มาเป็นอาหาร เราฆ่ามันไม่บาปหรอก
ปัจจุบันคุณแม่ป่วยด้วยโรค ๙ อย่าง
ตั้งแต่ปวดขา ปวดต้นคอ เบาหวาน ความดัน
โรคหัวใจ ฯลฯ และเคยประสบอุบัติเหตุบาด
เจ็บสาหัส แต่รอดตายมาได้ ลูกบอกว่าโรค
เหล่านี้อาจเกิดจากกรรมปาณาติบาต แต่คุณ
แม่บอกว่าหลวงพ่อไม่ฆ่าสัตว์แต่ทำไมยังปวด
ขา ลูกจะทำอย่างไรจึงจะให้คุณแม่มีความคิด
ที่ถูกต้อง
คุณแม่ของลูกเคยเกิดอยู่ในสังคมเช่น
ไรจึงมีความเชื่อผิดๆ ว่าฆ่าสัตว์ทำอาหาร
ไม่บาป
ที่คุณแม่บอกว่าหลวงพ่อไม่ฆ่าสัตว์แต่
ทำไมยังปวดขา ลูกควรจะตอบท่านอย่างไร
และทำอย่างไรจึงจะแก้ไขให้คุณแม่มีความ
เชื่อที่ถูกต้องคะ
คุณครูไม่ใหญ่
คุณแม่ของลูกเคยเกิดในสังคมที่ไม่ได้
ฟังธรรม ไม่ได้ศึกษาธรรม ไม่ได้สนทนาธรรม
กับบัณฑิต จึงขาดปัญญา มีความเชื่อผิดๆ
ที่ว่าฆ่าสัตว์ทำอาหารแล้วไม่บาปเพราะไม่ได้
ศึกษา ก็คิดเอง ว่าเอง เออเอง โมเมเอง
ดังนั้นลูกควรบอกคุณแม่ว่าใครทำ
กรรมใดไว้ ดีหรือชั่วก็ตาม ตนจักต้องรับผล
ของกรรมนั้น ปลูกถั่วก็ต้องเป็นถั่ว ปลูกงา
ก็ต้องเป็นงา ปลูกถั่วจะเป็นงาไม่ได้ ปลูกงา
เป็นถั่วไม่ได้ ยกเว้นคนตาถั่ว มองเห็นถั่วเป็นงา
เห็นงาเป็นถั่ว
ต่างคนต่างก็มีกรรมเป็นของตน บาง
อย่างก็ไม่สมกับกรรมในปัจจุบันแต่สมกับ
กรรมในอดีต คือ การกระทำในปัจจุบันดี
แต่ในอดีตดำเนินชีวิตผิดพลาด และกรรม
ในอดีตมาส่งผลก่อน เหมือนอย่างหลวงพ่อ
เองไม่ใช่ปวดขาเพราะกรรมปัจจุบัน แต่เป็น
เพราะกรรมในอดีตชาติ
ถ้าคุณแม่ของลูกยังฆ่าสัตว์ ต่อไปใน
ชาติเบื้องหน้าก็จะมีอายุขัยสั้น มีโรคภัยไข้
เจ็บมาก ให้บอกท่านว่า เลิกเถอะแม่ เลิก
เถอะ ไม่คุ้มกับวิบากที่จะส่งต่อไปในอนาคต
เลิกนะแม่นะ ไปบอกท่านด้วยความรักและ
ปรารถนาดี
๙ สิงหาคม พ.ศ. ๒๕๕๐
๓๗ แม่ผัวลูกสะใภ้
แม่สามีไม่ค่อยชอบลูก เราเข้ากันไม่
ค่อยได้เพราะมีวิบากกรรมใดร่วมกันมา จะ
มีวิธีแก้ไขอย่างไรคะ
คุณครูไม่ใหญ่
แม่สามีไม่ค่อยชอบลูก เข้ากันไม่ค่อยได้
เพราะเป็นกรรมเก่าของตัวลูกที่เคยข่มขี่ลูก
สะใภ้ของตนเอง จึงทำให้มาเจอแม่สามีที่ทำ
กับตัวลูกอย่างนี้บ้าง และเป็นกรรมใหม่ของ
แม่สามี แต่ไม่ได้จองเวรกันมา
จะแก้ไขตัวลูกก็ต้องอดทน ใจเย็นๆ
หน้ายิ้มๆ และก็ยอมๆ ท่านบ้าง อีกทั้งเวลา
ทำบุญก็ใส่ชื่อท่าน อธิษฐานให้ท่านรักและ
เอ็นดูตัวลูก
๑๓ มกราคม พ.ศ. ๒๕๕๐
๓๘ หลักปฏิบัติแม่ผัวลูกสะใภ้
โยมแม่มักจะทะเลาะและไม่ถูกกับลูก
สะใภ้ที่เป็นภรรยาของน้องชายมาก ทั้งสอง
คนเคยผูกเวรกันมาหรือไม่
ทำอย่างไรทั้งสองจึงจะเข้าใจกันและอยู่
ด้วยกันอย่างมีความสุขครับ
คุณครูไม่ใหญ่
โยมแม่และลูกสะใภ้ทะเลาะกันก็ไม่ได้
ผูกเวรกันมา แต่ก็เป็นปัญหาปกติของแม่ผัว
ลูกสะใภ้
การที่จะให้ทั้งสองคนเข้าใจกันและอยู่
ร่วมกันอย่างผาสุก ทั้งคู่ต้องหันหน้าเข้าหากัน
ลูกสะใภ้ก็ต้องอ่อนน้อม แม่ผัวก็ต้องเอ็นดู
ด้วยเมตตาธรรม ยิ้มแย้มแจ่มใสเข้าหากัน
อีกทั้งต้องมีกัลยาณมิตรที่ทั้งสองฟัง ให้
ไปแนะนำทั้งสองท่านก็จะปรับความเข้าใจกัน
ได้ เพราะไม่ได้ผูกเวรกันมา
๑๙ มกราคม พ.ศ. ๒๕๔๙
๓๙ คุณแม่ที่โชคร้ายที่สุด ๑
คุณอาคนที่ ๒ เกิดในครอบครัวที่ยากจน
จึงทำให้มีโอกาสทางการศึกษาน้อย คือเรียน
จบเพียงแค่ชั้น ป.๔ คุณอาเป็นผู้หญิงซื่อๆ ที่
ไม่มีลักษณะผู้นำใดๆ เลย
หลังจากคุณอาแต่งงานมีลูกแล้ว ไม่ว่า
จะยากดีมีจนขนาดไหน คุณอาก็ทั้งรักและ
ทะนุถนอมตั้งใจเลี้ยงลูกเป็นอย่างดีทุกอย่าง
ส่งเสริมลูกๆ เรียนจบถึงขั้นปริญญาตรีกัน
ทั้ง ๓ คน คนโตและคนกลางเป็นชาย คนเล็ก
เป็นหญิง แต่ไม่ทราบว่าเป็นเวรกรรมอะไรค่ะ
ในช่วง ๖ ปีหลังนี้ คุณอามีปากเสียงทะเลาะ
กับลูกชายคนโตและลูกสาวคนเล็กของเธอ
อย่างรุนแรงเกือบทุกวัน บางทีวันละหลายๆ
ครั้งจนลูกคนโตและคนเล็กพากันเกลียด
คุณอาซึ่งเป็นแม่ผู้มีพระคุณที่สุดของตัวเอง
หนำซ้ำยังต่อว่าพ่อของเขาว่า “ทำไมพ่อ
ถึงไปเลือกเอาผู้หญิงพรรค์นี้มาเป็นภรรยา”
และก็ “ไม่น่าเกิดมามีแม่แบบนี้เลย” ลองคิด
ดูเถอะค่ะว่า คำพูดนี้จะสร้างความปวดร้าว
ให้กับผู้เป็นแม่ที่รักลูกที่สุดสักเพียงใด
ซึ่งแทบทุกวันลูกๆ ของคุณอาจะพูดด่า
ว่าถากถางแม่ของตัวเองสารพัด ตวาดและ
ตะคอกแม่ต่อหน้าลูกจ้างในบ้าน ราวกับแม่
เป็นเสมือนทาสคนหนึ่ง
ด้วยเหตุนี้จึงทำให้ลูกจ้างในบ้าน ๕ - ๖
คนพลอยไม่เกรงใจแม่ไปด้วย คือหากว่าแม่จะ
ใช้ให้ลูกจ้างทำอะไรบ้าง ลูกจ้างก็จะไม่ยอม
ทำให้ และหากแม่จะแสดงความเห็นอะไร
ขึ้นมาบ้าง ลูกทั้งสองคือคนโตและคนเล็กก็
จะแผดเสียงตวาดอย่างก้าวร้าวว่า “หุบปาก
ใครใช้ให้ออกความเห็น ไม่รู้เรื่องแล้วอย่าพูด”
แม่จะพูดอะไรเป็นผิดหมด และจะถูกดูถูก
หาว่าโง่ เรียนน้อย หรือบางทีในขณะที่กำลัง
มีปากเสียงกัน หากฝ่ายลูกกำลังถือหม้อน้ำ
แกงเดือดๆ อยู่ในมือ ก็จะพูดว่า “เดี๋ยวกูจะ
เอาไอ้นี่ราดมึงเลย” บางทีก็ด่าแม่ ด้วยคำ
หยาบจนฟังไม่ได้
แต่ถึงแม้การทะเลาะกันจะรุนแรงสัก
ปานใด สามีของคุณอาก็ไม่เคยห้ามปรามลูกๆ
ที่ทำกับแม่อย่างนี้ หนำซ้ำยังให้ท้ายลูกเสียอีก
บางครั้งคุณอาทนไม่ไหวก็จะพยายามพูดให้
ลูกหยุดว่า “ทำกับแม่อย่างนี้ระวังจะตกนรก”
ซึ่งลูกของคุณอาก็จะรีบสวนกลับทันควันว่า
“แล้วตัวเองจะได้ขึ้นสวรรค์หรือไง”
การเถียงกันยิ่งรุนแรงขึ้นเรื่อยๆ หาก
ลูกไม่พอใจจะอาละวาดเตะทำลายข้าวของที่
เป็นของแม่ เช่น เตะพัดลมที่แม่ใช้เป็นประจำ
จนคอหักพัง แล้วก็ปล่อยให้แม่นั่งทำงานงกๆ
ทนร้อนอยู่อย่างนั้นโดยไม่ไยดีอะไรทั้งสิ้น ซึ่ง
ลูกก็ไม่ทราบเหมือนกันค่ะว่า ด้วยเหตุผลใด
ทำไมสมาชิกในครอบครัวของคุณอาไม่มีใคร
ห่วงใยคุณอาเลย
แม้เวลาออกไปทานข้าวนอกบ้านกัน
คุณอาก็เป็นคนเดียวที่ถูกทิ้งไว้ ถึงแม้พากัน
กลับมาจากทานข้าวแล้วก็ไม่ยอมซื้ออาหาร
อะไรมาให้คุณอาทานด้วย แต่กลับซื้อของติด
ไม้ติดมือมาฝากลูกจ้างในบ้านแทน
บ่อยครั้งที่คุณอาต้องร้องไห้ บางทีร้อง
จนไม่มีน้ำตา เมื่อคุณอาคนที่ ๒ ทุกข์ตรม
ขนาดนี้ จึงได้โทรมาระบายความทุกข์นี้ให้กับ
คุณอาคนที่ ๓ ฟัง ท่านจึงได้แนะนำให้เอา
ธรรมะเป็นที่พึ่ง และแอบติดจานดาวธรรม
ให้ แต่ภายหลังลูกๆ และสามีของคุณอาเปิด
ไปเจอดาวธรรมโดยบังเอิญ จึงอาละวาดด่า
คุณอาเป็นการใหญ่และห้ามดูรายการนี้อีก
แต่เธอก็พยายามแอบดู ซึ่งก็หาโอกาสดูได้
น้อยมาก
บุพกรรมใดทำให้อาคนที่ ๒ ต้องมีปาก
เสียงกับลูกคนโตและคนเล็ก
คุณอาและลูกสองคนนี้ผูกเวรกันมา
หรือไม่อย่างไร
คุณอาต้องแก้ไขบุพกรรมนี้อย่างไร และ
ควรจะแก้ไขเหตุการณ์ในปัจจุบันนี้อย่างไรคะ
คุณครูไม่ใหญ่
คุณอาคนที่ ๒ มีปากเสียงกับลูกชาย
คนโตและลูกสาวคนเล็ก เพราะเรื่องนี้มีเหตุ
ที่มีผลอย่างนี้ บางอย่างก็เกิดจากเหตุปัจจุบัน
เพราะกิเลสเข้าไปบังคับให้สร้างกรรมเพื่อจะ
ได้มีวิบาก แต่บางอย่างมันก็เป็นเหตุในอดีต
เรื่องนี้มีเหตุจ้ะ
เป็นกรรมในอดีตของคุณอาคนที่ ๒ ที่
ชาติหนึ่งเกิดเป็นผู้ชาย มีนิสัยเกเร ชอบด่าว่า
พ่อแม่ด้วยคำหยาบคายคล้ายๆ อย่างนี้แหละ
อีกทั้งมีนิสัยเจ้าชู้ เมื่อมีภรรยาก็เหยียบย่ำ
ดูถูก ด่าว่า กดขี่ภรรยาเสมอ ก็เป็นภาพใน
อดีตของคุณอา
อีกทั้งมีทาสรับใช้อยู่ในบ้านซึ่งเป็นพี่
น้องกัน ท่านก็ได้กดขี่ข่มเหงทาสทั้งสองอยู่
เสมอ จนทำให้ทาสพี่น้องทั้งคู่คิดแค้นผูกเวร
ว่า สักวันหนึ่งจะต้องทำตอบแทนแค้นนี้ให้ได้
ดังนั้นเมื่อมาเจอกันในชาตินี้ ตามวงจร
ของวัฏฏะ ทาสทั้งสองก็มาเกิดเป็นลูกคนโต
และคนเล็ก ส่วนท่านมาเกิดเป็นแม่ และ
กรรมนั้นก็บันดาลให้มาโดนบ้างจ้ะ
เพราะฉะนั้นสิ่งเดียวที่จะต้องแก้ไขก็คือ
ให้อดทนในสิ่งที่เขากระทำนะจ๊ะ ทำเฉยๆ
นิ่งๆ อยากด่าก็ให้ด่าไป อย่าให้โดนตัวก็แล้วกัน
ด่าดีกว่าตี ตีดีกว่าฆ่า บางคนคิดเลยไปกว่านั้น
เขาฆ่าดีกว่าฆ่าเอง ไม่ต้องลงทุน แต่ไม่ต้อง
ถึงขนาดนั้น เราก็อดทน แต่ถ้าไม่ต้องอดทน
ก็คือ ทำเฉยๆ ไม่สนใจ
แล้วยิ่งเราเข้าใจเรื่องวิบากกรรมเหล่า
นี้ก็ให้อภัยซะ ก็เราทำของเรามาเอง เรา
ออกแบบชีวิตของเรามาอย่างนี้ มันก็ต้องเจอ
อย่างนี้ เวรจะได้ระงับไป
แล้วก็หมั่นสั่งสมบุญทุกบุญ ทั้งทาน
ศีล ภาวนา เป็นต้น อธิษฐานจิตให้พ้นจาก
วิบากกรรมนี้ไปจ้ะ วิธีที่จะพ้นวิบากกรรมมี
ทางเดียว คือ สั่งสมบุญให้มากๆ จนมันไป
ตัดรอนวิบาก หรือพ้นวิบากนั้นไป
๑๐ เมษายน พ.ศ. ๒๕๔๙
๔๐ คุณแม่ที่โชคร้ายที่สุด ๒
บุพกรรมใดทำให้คุณอาถูกกีดกันไม่
ให้ดู DMC ต้องแก้ไขอย่างไรเพื่อให้คุณอา
สามารถมาวัดและมีธรรมะเป็นที่พึ่งได้มาก
กว่านี้คะ
คุณครูไม่ใหญ่
คุณอาคนที่ ๒ ถูกกีดกันไม่ให้ดู DMC
เพราะในอดีตก็ไม่เคยทำหน้าที่กัลยาณมิตร
ชวนคนทำความดี แถมกีดกันคนไม่ให้มาทำ
ความดีอีกด้วยมาส่งผล เวลาเราจะทำความดี
ก็เลยโดนเขากีดกันบ้าง แล้วสิ่งแวดล้อมก็ไม่
เป็นกัลยาณมิตรให้ด้วย จะให้มาวัดศึกษา
ธรรมะก็ต้องมีใครไปชักชวนให้ท่านมาวัด
ไปบอกท่าน โดยที่ยังไม่ให้ทางบ้านรู้จะได้
ไม่มีใครขัดขวาง ต้องแอบลักลอบทำความดี
ไปก่อน
เมื่อท่านได้มาวัด มาศึกษาธรรมะ ได้
ปฏิบัติธรรมจนเข้าถึงที่พึ่งภายใน พบความ
สว่าง พบดวงธรรม พบพระภายในแล้ว ท่านจะ
อยู่ตรงไหนก็ได้ ไม่มีความทุกข์ใจเลย ใครจะ
นั่งด่า ยืนด่า เราก็เฉยๆ เพราะเราดูองค์พระไป
ที่ตรงนั้นมีความเงียบสงัด แล้วก็สงบสุขมาก
เลย
แต่ครูไม่ใหญ่ว่าอย่างนี้นะ ไหนๆ จะโดน
เขาด่าแล้วก็ดู DMC ไปเถอะ แล้วก็มาวัดเถอะ
เราจะได้มีที่พึ่ง คือเราจะทำดีเขาก็ด่า ดีน้อย
ก็ด่า ดีปานกลางก็ด่า ดีมากก็ด่า ก็ดูมันซะ ใจ
จะได้สบาย เขาไม่ให้ดู เราก็มาวัด แค่นี้ก็หมด
เรื่อง เวลาเราตาย เราต้องมีที่พึ่ง เราจะมีที่พึ่ง
แล้วนี่ ด่าก็ปล่อยให้ด่าไป พอเหนื่อยเขาก็เลิก
ด่าเป็นเรื่องของเขา ถ้าเราไม่เอามาคิด มันก็
จบตรงนั้น อย่าไปรับและไปผูกพันกับถ้อยคำ
เขาเลย ต้องคลายความผูกพันจ้ะ
๑๐ เมษายน พ.ศ. ๒๕๔๙
๔๑ คุณแม่ที่โชคร้ายที่สุด ๓
เหตุใดสามีของคุณอาจึงให้ท้ายลูก
ทั้งสอง และลูกของคุณอาจะต้องไปรับผล
ของวิบากกรรมนี้อย่างไร และการทำกรรม
กับแม่แบบนี้บาปหนักเท่ากับหรือต่างจากทำ
กับพระอรหันต์หรือไม่อย่างไรคะ
คุณครูไม่ใหญ่
สามีคุณอาคนที่ ๒ ให้ท้ายลูก ๒ คน
เพราะเป็นกรรมเก่าของคุณอาที่ทำกับภรรยา
ตอนสมัยเกิดเป็นผู้ชายเกเร ชอบด่าว่าพ่อแม่
ด้วยคำหยาบคาย เมื่อมีภรรยาก็เหยียบย่ำ
ดูถูก ด่าว่า กดขี่ภรรยาเสมอ เพราะกรรมนี้จึง
บันดาลให้มาเจอสามีกับลูกแบบนี้ ทำอย่างไร
ก็ได้อย่างนั้นจ้ะ
ลูกคุณอาทั้งสองคน (ลูกชายคนโตกับ
ลูกสาวคนเล็ก) จะมีวิบาก คือ เมื่อใกล้ตายก็
จะเห็นกรรมนิมิตที่ทำกับมารดาอย่างนี้ ก็จะ
ทำให้คตินิมิตดำมืด แล้วก็ดำดิ่งไปมหานรก
ขุม ๔* จะถูกทัณฑ์ทรมานมาก เช่น จะถูก
นายนิรยบาลเอาคีมเหล็กร้อนมาดึงลิ้นออก
แล้วตัดด้วยมีด แล้วถอนฟันออกทีละซี่ แล้ว
เอาแปรงลวดเหล็กร้อนทะลวง เป็นต้น ตาย
เกิดนับครั้งไม่ถ้วนอยู่ยาวนาน ๘๐๐ ล้านปี
(โดยประมาณ) แล้วก็ไปตามขั้นตอนของการ
ลงทัณฑ์
เมื่อกรรมเบาบางลง คือ มาจากอุสสท-
นรก ไปยมโลก ก็ไปโดนคล้ายๆ กันอย่างนี้
แต่มันเบาลงไป แล้วก็มาเป็นอสุรกายที่พิกล
พิการ ครึ่งสัตว์ครึ่งคนตามที่ตัวด่าคุณแม่ไว้ว่า
อย่างไร ถ้าตัวไอ้เข้ก็จะเหมือนอย่างนั้น ถ้าตัว
*โรรุวนรก สถานที่ทัณฑ์ทรมานสำหรับผู้ที่ทำผิดศีลข้อ ๔ คือ
ชอบพูดโกหก พูดคำหยาบคาย พูดส่อเสียด พูดเพ้อเจ้อ
คล้ายไอ้เข้ก็จะเหมือนตัวคล้ายไอ้เข้ ปากก็
จะมีหนอนชอนไชทุกข์ทรมานมาก เป็นต้น
เป็นกรรมหนักมากเหมือนทำกับพระอรหันต์
เพราะท่านได้ชื่อว่าเป็นพระอรหันต์ในบ้านจ้ะ
๑๐ เมษายน พ.ศ. ๒๕๔๙
๔๒ หลักในการอยู่ร่วมกัน
ขอความเมตตาคุณครูไม่ใหญ่ให้หลัก
คุณธรรมในการอยู่ร่วมกันในครอบครัวใหญ่
ที่มีหลากหลายวัย ทำอย่างไรให้มีความ
สามัคคีปรองดองกัน เป็นครอบครัวธรรมกาย
ที่อบอุ่นคะ
คุณครูไม่ใหญ่
ครอบครัวใหญ่ที่มีหลากหลายวัยจะอยู่
ร่วมกันอย่างมีความสุข และสามัคคีปรองดอง
กันเป็นครอบครัวธรรมกายนั้น ก็ขึ้นอยู่กับ
การให้ เช่น ให้ความรัก ความปรารถนาดีต่อ
กัน ให้ความช่วยเหลือเกื้อกูลกัน ให้อภัยใน
ข้อผิดพลาดซึ่งกันและกัน ให้รอยยิ้มพิมพ์ใจ
ต่อกัน และก็ชักชวนกันมาสร้างบารมีร่วมกัน
อย่างต่อเนื่อง เป็นต้น
๒ ธันวาคม พ.ศ. ๒๕๔๙
๔๓ เก็บเสบียงให้พ่อแม่
ผมควรตอบแทนพระคุณของคุณพ่อ
คุณแม่อย่างไร จึงทำให้ท่านมีงบบุญติดตัวไป
ให้มากๆ ครับ
คุณครูไม่ใหญ่
จะตอบแทนพระคุณพ่อแม่ให้ท่านได้
บุญมาก ๆ ต้องทำอย่างนี้ คือ ถ้าท่านมีชีวิต
อยู่ ให้ชวนท่านสร้างบุญทุกบุญทั้งทาน ศีล
ภาวนา ยิ่งท่านเข้าถึงพระธรรมกายได้ ท่าน
ยิ่งได้บุญมากที่สุด หากท่านละโลกไปแล้ว ให้
ทำบุญทุกบุญแล้วอุทิศไปให้ท่าน
๑๑ ธันวาคม พ.ศ. ๒๕๔๗
คุณสมบัติของคู่สร้างคู่สม
พื้นฐานอันมั่นคงที่จะทำให้สามีภรรยาครอง
ชีวิตกันยืนยาว มีความสุข คือคู่สามีภรรยาต้องมี
สมชีวิธรรม ได้แก่
๑. สมสัทธา มีศรัทธาเสมอกัน ได้แก่ มีหลัก
การ มีความเชื่อมั่นในพระพุทธศาสนา มีเป้าหมาย
ชีวิตเหมือนกัน
๒. สมสีลา มีศีลเสมอกัน ได้แก่ ความ
ประพฤติศีลธรรมจรรยา กิริยามารยาทอบรมมาดี
เสมอกัน
๓. สมจาคะ มีจาคะเสมอกัน ได้แก่ มีนิสัย
เสียสละชอบช่วยเหลือ ไม่เห็นแก่ตัว ใจกว้างเสมอ
กัน
๔. สมปัญญา มีปัญญาเสมอกัน ได้แก่ มี
เหตุผล มีความคิดสร้างสรรค์ ไม่ดื้อด้านดันทุรัง
เข้าใจกัน เห็นอกเห็นใจกัน พูดกันรู้เรื่อง
วิธีทำให้ความรักยั่งยืน
การเป็นสามีภรรยากัน เป็นเรื่องที่จะว่ายาก
ก็เหมือนง่าย แต่ครั้นจะว่าง่ายก็เหมือนยาก เพราะ
เพียงแต่เราตั้งคำถามว่า ทำอย่างไรสามีภรรยาจึง
จะมีความรักยั่งยืนอยู่กินกันราบรื่นเพียงประเด็น
เดียว แล้วลองเที่ยวหาคำตอบดูเถอะ ถามสิบคนก็
ตอบสิบอย่าง บ้างก็ว่าเกี่ยวกับดวงชะตาคู่ธาตุ ต้อง
วางฤกษ์ วางลัคน์ให้เหมาะๆ บ้างก็ว่าเป็นเรื่องของ
พรหมลิขิต ที่หัวสมัยใหม่หน่อยก็ว่า สำคัญที่แหวน
หมั้นขันหมากเงินทุนให้มากๆ เข้าไว้ ความสุข
ในชีวิตสมรสจะมีเอง แต่พระสัมมาสัมพุทธเจ้าตรัส
เรื่องมงคลสมรสไว้สั้นๆ เพียงคำเดียวว่า สังคหะ
แปลว่า การสงเคราะห์กัน และให้ปฏิบัติตามหลัก
สังคหวัตถุ ๔ เพื่อเป็นการยึดเหนี่ยวน้ำใจกัน ดังนี้
๑. ทาน การให้ปันแก่กัน คนเราถ้ารักที่
จะอยู่ด้วยกันต้องปันกันกิน ปันกันใช้ หามาได้
แล้วควรรวมกันไว้เป็นกองกลางแล้วจึงแบ่งกันใช้
หากไม่เอามารวมกัน อาจเกิดการระแวงกันได้ ที่
ใดที่ปราศจากการให้ที่นั่นย่อมแห้งแล้งเหมือน
ทะเลทราย การปันกันนี้รวมทั้งการปันทุกข์กันใน
ครอบครัวด้วย เมื่อฝ่ายหนึ่งฝ่ายใดมีความทุกข์ มี
ปัญหา ก็ควรนำมาปรึกษากัน อีกฝ่ายก็ต้องรู้จักรับ
ฟังและปลุกปลอบให้กำลังใจกัน
๒. ปิยวาจา พูดกันด้วยวาจาไพเราะ แม้การ
ตักเตือนกันก็ต้องระมัดระวังคำพูด ถ้าถือเป็นกัน
เองมากเกินไปอาจจะเกิดทิฏฐิ ทำให้ครอบครัวไม่
สงบสุข โดยถือหลักว่า ก่อนแต่งงานเคยพูดไพเราะ
อย่างไร หลังแต่งงานก็พูดให้ไพเราะอย่างนั้น
๓. อัตถจริยา ฝึกฝนตนให้เป็นคนมีประโยชน์
คือมีความรู้ความสามารถ แล้วนำความรู้ความ
สามารถที่มีอยู่นั้นมาช่วยเหลือกัน ประพฤติตนเป็น
ประโยชน์ต่อกันในทุกด้าน เมื่อรู้ว่าอะไรดีหรือไม่ดี
ควรหรือไม่ควร ก็นำมาเล่าสู่กันฟัง พยายามศึกษา
หาความรู้ทางธรรม เอาใจมาเกาะกับธรรมให้มาก
สามีภรรยานั้นเมื่อทะเลาะกันมักจะโยนความผิด
ให้อีกฝ่ายหนึ่ง ซึ่งแท้จริงแล้วย่อมมีความผิดด้วย
กันทั้งคู่ อย่างน้อยก็ผิดที่ไม่หาวิธีที่เหมาะสมแนะนำ
ตักเตือนกัน ปล่อยให้อีกฝ่ายหนึ่งทำความผิด
๔. สมานัตตตา วางตัวให้เหมาะสมกับที่ตัว
เป็น เป็นพ่อบ้านก็ทำตัวให้สมกับเป็นพ่อบ้าน เป็น
แม่บ้านก็ทำตัวให้สมกับเป็นแม่บ้าน ต่างก็วางตัวให้
เหมาะสมกับหน้าที่ที่ได้รับมอบหมายทั้งในบ้าน
และนอกบ้าน ซึ่งข้อนี้จะประพฤติปฏิบัติให้ดี ต้องฝึก
สมาธิให้ใจผ่องใสเป็นปกติ เพราะคนที่ใจผ่องใสจะ
รู้ว่าในภาวะเช่นนั้น ควรจะวางตนอย่างไร ไม่ระเริง
โลกจนวางตนไม่เหมาะสม
โดยสรุปคือปฏิบัติตนตามหลัก ทาน การให้
ปันสิ่งของ รักษาศีล เพื่อให้มีคำพูดที่ไพเราะและ
เพื่ออุดข้อบกพร่องของตนจะได้เป็นคนมีประโยชน์
เจริญภาวนา คือการฟังธรรมและทำสมาธิ เพื่อให้
ใจผ่องใสเกิดปัญญา จะได้วางตัวได้เหมาะสมกับ
ที่ตัวเป็น
หน้าที่ของสามีต่อภรรยา
๑. ยกย่องให้เกียรติ คือยกย่องว่าเป็นภรรยา ไม่
ปิดๆ บังๆ หากทำดีก็ชมเชยด้วยใจจริง หากทำผิดก็เตือน แต่
ไม่ตำหนิต่อหน้าสาธารณชนหรือคนในบ้าน เพราะจะเสีย
อำนาจการปกครอง สิ่งใดเป็นเรื่องส่วนตัว เช่น การเลี้ยง
เพื่อน พบปะญาติมิตร ควรให้อิสระตามสมควร
๒. อย่าดูหมิ่น ไม่เหยียดหยามว่าต่ำกว่าตน ไม่ดูถูก
เรื่องตระกูล ทรัพย์ ความรู้ การแสดงความคิดเห็น ไม่กระทำ
เรื่องที่เกี่ยวกับครอบครัวโดยไม่ปรึกษา หารือ และห้ามทุบตี
ด่าทอเด็ดขาด
๓. ไม่นอกใจ ไม่ไปยุ่งเกี่ยวกับหญิงอื่นในฐานะเป็น
ภรรยาเหมือนกัน เพราะเป็นการดูหมิ่นความเป็นหญิงของ
ภรรยา ให้เอาใจเขามาใส่ใจเรา ภรรยาทุกคนจะปลื้มใจที่สุด
ถ้าสามีรักและซื่อตรงต่อตนเพียงคนเดียว
๔. มอบความเป็นใหญ่ให้ คือมอบให้เป็นผู้จัดการ
ภาระทางบ้าน ไม่เข้าไปก้าวก่ายในเรื่องการครัว การปก
ครองภายใน นอกจากเรื่องใหญ่ๆ ซึ่งภรรยาไม่อาจแก้
ปัญหาได้
๕. ให้เครื่องแต่งตัว ขึ้นชื่อว่าผู้หญิงล้วนชอบแต่งตัว
สนใจเรื่องสวยๆ งามๆ ถ้าได้เสื้อผ้าเครื่องแต่งตัวสวยๆ
งามๆ แล้วชื่นใจ ถึงจะโกรธเท่าโกรธ ถ้าได้เครื่องแต่งตัว
ถูกใจ ประเดี๋ยวก็หาย สามีก็ต้องตามใจบ้าง
หน้าที่ของภรรยาต่อสามี
๑. จัดการงานดี จัดบ้านให้สบายน่าอยู่ จัด
อาหารให้ถูกปากและทันตามความต้องการ จัดเสื้อผ้า
เครื่องใช้ให้สะอาดอยู่เสมอ ดูแลลูกเต้าให้ความรัก
ความอบอุ่น ให้ลูกเติบโตขึ้นมาด้วยสุขภาพแข็งแรง
และเป็นคนดี
๒. สงเคราะห์ญาติข้างสามี ด้วยการเอื้อเฟื้อ
กล่าววาจาไพเราะ ให้ความช่วยเหลือตามฐานะที่จะ
ทำได้
๓. ไม่นอกใจ จงรักภักดี ซื่อสัตย์ต่อสามีเพียงผู้
เดียว
๔. รักษาทรัพย์ให้ดี ไม่ฟุ่มเฟือย แต่ก็ไม่
ตระหนี่ รู้จักใช้ทรัพย์ให้เป็น
๕. ขยันทำงาน ขยันขันแข็งทำงานบ้าน ไม่เอา
แต่กิน นอน เที่ยว หรือเล่นการพนัน
ที่มา : เนื้อหาบางส่วนจากหนังสือมงคลชีวิต หน้า ๑๑๑
โดย พระมหาสมชาย ฐานวุฑโฒ M.D.,Ph.D.
เรื่อง หลายหลากร้อยเรียงจากฝันในฝัน
แปลก สุดแสนมิเคยยินจากหนใด
แต่ ละเรื่องล้วนมีที่มาแน่
จริง แสนจริงกรรมอยู่หลังฉากวุ่นวาย
ผู้ ใดเล่าจะซึ้งในหัวใจหญิง
หญิง ประสบพบปัญหาประดามี
ต้อง เข้าครัวเปลก็ไกวดาบกวัดแกว่ง
ซื้อ เล่มนี้ ไปอ่านเสริมเพิ่มพลัง
บุญ นั้นดีอย่างไรใคร่ขอถาม
คือ เสบียงเตรียมพร้อมพรักสู่ทางไกล
เพื่อน สนิทชิดเชื้อกว่าญาติไหนไหน
ซี้ ไปแล้วต้องใช้บุญอย่างมั่นคง
ต่อกลอน ๑๒ เล่ม
เล่าสู่กันมานานปีที่ช่องไหน
ครูไม่ใหญ่ท่านช่วยไขให้คลี่คลาย
ธรรมเที่ยงแท้ที่ทวงถามยามฉงาย
หากเธอได้อ่านดูจะรู้ดี
ว่าแท้จริงมีทั้งทุกข์ทั้งสุขศรี
ไม่หน่ายหนีสิ่งที่ยากเกินกำลัง
ยามสู้ศึกสุดแรงเรี่ยวไร้เหลียวหลัง
ให้หลวงพ่อเทศน์ให้ฟังเหตุทำไว้
ความงดงามแห่งบุญนี้มีไฉน
ติดตามไปข้ามภพชาติอย่างอาจอง
สุขสำเร็จงานเสร็จไซร้สมประสงค์
บอกตามตรงอ่านเล่มนี้ดีแน่นอน
ต่อ
รัก คำเดียวหากนิยามกลับมากนัก
นี้ หาใช่รักแล้วล้วนสุขแน่นอน
สี ชมพูเมื่อรักหมดก็หม่นมืด
อะไร ชักเชื่อมหลังฉากแห่งฉากรัก
อย่าง ที่คุ้นทำกันมาชั่วชีวิต
นี้ เขาทำก็ทำตามกันทั่วไป
บาป สยองน่าพองขนเพราะผลบาป
มั้ย ล่ะเธอบุญบาปนั้นสำคัญจริง
เป็น ไฉนฉันจึงได้เป็นฉะนี้
ฉะนี้ จึงจักศึกษาเพื่อตอบตน
เพราะ ฉะนั้นฉันจึงต้องรีบอ่าน
ไฉน หนอจะชนะวิบากกรรม
เมื่อหล่นร่วงสู่ห้วงรักสุดไถ่ถอน
โลกบรรจุด้วยคนจรจากความรัก
โลกกระจ่างกลับดำปื้ดเมื่ออกหัก
อยากรู้นักครูไม่ใหญ่ตอบอย่างไร
ไม่เคยคิดซักกะนิดว่าบาปไหม
บ้างสุดแสนสงกะสัยใดเท็จจริง
เราต้องทราบเรื่องนี้ ไว้นะชายหญิง
อ่านแล้วปิ๊งสดใสไม่อับจน
ต่อ
ที่เป็นอยู่ทุกวันนี่ขอเหตุผล
ว่าเล่ห์กลหลีกไม่พ้นเรื่องกฎกรรม
หาไม่แล้วคงแหลกลาญมารขย้ำ
ต้องใจหยุดนิ่งดิ่งล้ำสู่ธรรมา
ชีวิต คนใครลิขิตให้ผิดต่าง
ออก มาสวยรวยจนก็เพราะกรรมา
แบบ ชีวิตเหนือออกตกกลางอีสาน
ได้ เล่มนี้เป็นคู่มือใช้ดีไซน์
ความ ไม่รู้บีบให้เราหาที่พึ่ง
ใช่ ทุกคำของทุกคนที่น่าเกรง
ความ เชื่อเราคงต้องวางไว้บนหิ้ง
เชื่อ ตามธรรมย่อมคลาดแคล้วแผ้วผองภัย
เมื่อ ลืมตาพบว่าอยู่บนโลก
กรรม ลิขิตชีวิตไว้ตามกฎเกณฑ์
ให้ หยัดย่ำย้ำความดีทำไปเถิด
เกิด มาแล้วไม่แคล้วสู้สุดกำลัง
สวรรค์สร้างเสกปั้นอย่างไรหนา
ไม่ใช่พรหมหรือฟ้าหรือว่าใคร
จะเป็นใครมาบันดาลก็หาไม่
เป็นอะไรแล้วแต่ใจของเราเอง
ผู้คนจึงเชื่อคำเล่าเขาว่าเจ๋ง
จะถูกต้องตรงเผงเสมอไป
เมื่อความจริงสำคัญกว่าจะหาไหน
อ่านเล่มนี้ ให้ดวงใจชุ่มใสเย็น
ต่อ
เรื่องสุขเคล้าเศร้าทุกข์โศกมีให้เห็น
รูปหล่อสวยรวยเด่นล้วนไม่จีรัง
ชาติกำเนิดทิ้งทอดไว้เบื้องหลัง
ตราบถึงฝั่งฝันใฝ่ปลอดภัยพาล
บวช สร้างมรรคสู่สวรรค์อันวิจิตร
เถิด ท่านบวชแผ้วถางทางนิพพาน
สร้าง ความดีให้กลบฝังเรื่องพลั้งพลาด
บุญญา สร้างบารมีเสริมเพิ่มเข้าไป
รู้ ไหมจ๊ะเรื่องธรรมะต้องเรียนไว้
ไว้ ในหัวมิต้องหามติดตามตน
ใช่ สิ้นเปลืองเงินตราหรือแรงเรี่ยว
ว่า แล้วก็โปรดรีบพลิกหน้าต่อไป
เคลียร์ หัวใจกันหน่อยนะจ๊ะวันนี้
ปัญหา มีไว้แก้อย่ากัดกัน
ครอบ ครัวเราอบอ้าวมานานแล้ว
ครัว นอกบ้านอาจปรุงโดยทิพย์เทวา
คือนาวานำชีวิตเกษมศานต์
แสวงแก้วอันตระการพระรัตน์ตรัย
ลบความหลังเกลี้ยงสะอาดขอแก้ไข
ปิดอบายไปตลอดปลอดกังวล
เมื่อถึงคราวจำเป็นใช้ไม่ขัดสน
เช่นใส่บ่าแบกขนหรืออย่างไร
ชั่วครู่เดียวเปี่ยมคุณค่านับมิได้
ด้วยหัวใจสว่างไสวใคร่รู้พลัน
พูดจากันดีดีสมานฉันท์
มาแบ่งปันรอยยิ้มและเมตตา
กลับมาหวานแหววอีกครั้งนะเธอจ๋า
ฤาจะสู้ครัวแก้วตาคนรู้ใจ

